
Pakeitimas		1

Pasiūlymas dėl direktyvos
3 konstatuojamoji dalis
	

	Komisijos siūlomas tekstas
	Pakeitimas

	(3)	Direktyvos 2006/43/EB 26a straipsnio 1 dalyje reikalaujama, kad valstybės narės užtikrintų, kad teisės aktų nustatytą auditą atliekantys auditoriai ir audito įmonės informacijos apie tvarumą teikimo užtikrinimą atliktų laikydamiesi riboto užtikrinimo standartų, kuriuos turi priimti Komisija. Tos direktyvos 26a straipsnio 3 dalyje reikalaujama, kad Komisija tuos standartus priimtų ne vėliau kaip 2026 m. spalio 1 d. Įmonės išreiškė susirūpinimą dėl užtikrinimo paslaugų teikėjų atliekamo darbo ir nurodė, kad šalinant tvarumo atskaitomybės užtikrinimo srityse nustatytą konkrečią riziką ir esmines problemas reikia lankstumo. Kad Komisija galėtų atsižvelgti į šiuos susirūpinimą keliančius klausimus, jai turėtų būti suteikta daugiau lankstumo priimant tuos standartus. Bet kuriuo atveju ne vėliau kaip 2026 m. Komisija, prieš deleguotuoju aktu priimdama standartus, paskelbs tikslines užtikrinimo gaires, kuriose bus paaiškintos būtinos procedūros, kurias užtikrinimo paslaugų teikėjai turi atlikti vykdydami riboto užtikrinimo užduotį;
	(3)	Direktyvos 2006/43/EB 26a straipsnio 1 dalyje reikalaujama, kad valstybės narės užtikrintų, kad teisės aktų nustatytą auditą atliekantys auditoriai ir audito įmonės informacijos apie tvarumą teikimo užtikrinimą atliktų laikydamiesi riboto užtikrinimo standartų, kuriuos turi priimti Komisija. Tos direktyvos 26a straipsnio 3 dalyje reikalaujama, kad Komisija tuos standartus priimtų ne vėliau kaip 2026 m. spalio 1 d. Įmonės išreiškė susirūpinimą dėl užtikrinimo paslaugų teikėjų atliekamo darbo ir nurodė, kad šalinant tvarumo atskaitomybės užtikrinimo srityse nustatytą konkrečią riziką ir esmines problemas reikia lankstumo. Komisija, rengdama riboto užtikrinimo standartus, turėtų tinkamai atsižvelgti į šiuos susirūpinimą keliančius klausimus. Tai, kad nesama suderintų užtikrinimo standartų, prisideda prie įmonių problemų, todėl Komisija turi kuo skubiau priimti tinkamą deleguotąjį aktą, kaip planuota;



Pakeitimai		221 ir 279
Pasiūlymas dėl direktyvos
5 konstatuojamoji dalis
	

	Komisijos siūlomas tekstas
	Pakeitimas

	(5)	Direktyvos 2013/34/ES 19a straipsnio 1 dalyje reikalaujama, kad didžiosios įmonės ir mažosios bei vidutinės įmonės, kurių vertybiniais popieriais leidžiama prekiauti ES reguliuojamoje rinkoje, išskyrus labai mažas įmones, rengtų ir skelbtų tvarumo ataskaitą įmonės lygmeniu. Siekiant sumažinti įmonėms tenkančią informacijos teikimo naštą, pareiga rengti ir skelbti tvarumo ataskaitą įmonės lygmeniu turėtų būti apribota ir taikoma tik didžiosioms įmonėms, kuriose per finansinius metus dirba vidutiniškai daugiau kaip 1 000 darbuotojų. Atsižvelgiant į tai, kad tam, kad įmonė būtų laikoma didžiąja, ji turi viršyti du iš trijų Direktyvos 2013/34/ES 3 straipsnio 4 dalyje nustatytų kriterijų, tai reiškia, kad tam, kad įmonėms būtų taikomi informacijos teikimo reikalavimai, jų vidutinis darbuotojų skaičius finansiniais metais turi būti didesnis nei 1 000 ir arba grynoji apyvarta turi viršyti 50 mln. EUR, arba bendra balanso suma turi viršyti 25 mln. EUR;
	(5)	Direktyvos 2013/34/ES 19a straipsnio 1 dalyje reikalaujama, kad didžiosios įmonės ir mažosios bei vidutinės įmonės, kurių vertybiniais popieriais leidžiama prekiauti ES reguliuojamoje rinkoje, išskyrus labai mažas įmones, rengtų ir skelbtų tvarumo ataskaitą įmonės lygmeniu. Siekiant sumažinti įmonėms tenkančią informacijos teikimo naštą, pareiga rengti ir skelbti tvarumo ataskaitą įmonės lygmeniu turėtų būti apribota ir taikoma tik įmonėms, kuriose per finansinius metus dirba vidutiniškai daugiau kaip 1 750 darbuotojų, o grynoji apyvarta viršija 450 000 000 EUR. Turėtų būti galima atleisti pagrindines patronuojančiąsias įmones, kurios yra valdymo veikloje nedalyvaujančios finansų kontroliuojančiosios įmonės, nuo pareigos teikti informaciją vykdymo;



Pakeitimas		3

Pasiūlymas dėl direktyvos
6 konstatuojamoji dalis
	

	Komisijos siūlomas tekstas
	Pakeitimas

	(6)	reikia rasti pusiausvyrą tarp duomenų rengimo ir administracinės naštos mažinimo tikslų. Didžiųjų įmonių, kuriose per finansinius metus dirba vidutiniškai daugiau kaip 1 000 darbuotojų, informacijos apie tvarumą, įskaitant Europos Parlamento ir Tarybos reglamento (ES) 2020/8529 8 straipsnyje nurodytą informaciją, teikimas yra būtinas norint suprasti perėjimą prie neutralaus poveikio klimatui ekonomikos. Atsižvelgiant į poreikį rasti duomenų rengimo ir administracinės naštos mažinimo tikslų pusiausvyrą, į naują informacijos apie tvarumą reikalavimų taikymo sritį įtrauktos didžiosios įmonės, kurių grynoji apyvarta finansiniais metais neviršija 450 000 000 EUR, Reglamento (ES) 2020/852 8 straipsnyje nurodytą informaciją turėtų galėti atskleisti lanksčiau. Komisijai turėtų būti suteikti įgaliojimai nustatyti taisykles, kuriomis papildoma toms įmonėms taikoma informacijos teikimo tvarka. Visų pirma turėtų būti paaiškinta, kad Komisijai suteikiami įgaliojimai nustatyti informacijos teikimo tvarką, taikomą veiklai, kuri yra tik iš dalies atitinka taksonomiją;
	Išbraukta.

	__________________
	

	9 2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, (OL L 198, 2020 6 22, p. 13, ELI: http://data.europa.eu/eli/reg/2020/852/oj).
	



Pakeitimai		222 ir 280
Pasiūlymas dėl direktyvos
7 konstatuojamoji dalis
	

	Komisijos siūlomas tekstas
	Pakeitimas

	(7)	Direktyvos 2013/34/ES 1 straipsnio 3 dalyje nustatyta, kad kredito įstaigoms ir draudimo įmonėms, kurios yra didžiosios įmonės arba mažosios ir vidutinės įmonės, išskyrus labai mažas įmones, kurių vertybiniais popieriais leidžiama prekiauti ES reguliuojamoje rinkoje, taikomi toje direktyvoje nustatyti informacijos apie tvarumą teikimo reikalavimai, neatsižvelgiant į jų teisinę formą. Atsižvelgiant į tai, kad informacijos apie tvarumą teikimo įmonės lygmeniu reikalavimų taikymo sritis turėtų būti sumažinta ir apimti tik didžiąsias įmones, kuriose per finansinius metus dirba vidutiniškai daugiau kaip 1 000 darbuotojų, tas taikymo srities sumažinimas taip pat turėtų būti taikomas kredito įstaigoms ir draudimo įmonėms;
	(7)	Direktyvos 2013/34/ES 1 straipsnio 3 dalyje nustatyta, kad kredito įstaigoms ir draudimo įmonėms, kurios yra didžiosios įmonės arba mažosios ir vidutinės įmonės, išskyrus labai mažas įmones, kurių vertybiniais popieriais leidžiama prekiauti ES reguliuojamoje rinkoje, taikomi toje direktyvoje nustatyti informacijos apie tvarumą teikimo reikalavimai, neatsižvelgiant į jų teisinę formą. Atsižvelgiant į tai, kad informacijos apie tvarumą teikimo įmonės lygmeniu reikalavimų taikymo sritis turėtų būti sumažinta ir apimti tik įmones, kuriose per finansinius metus dirba vidutiniškai daugiau kaip 1 750 darbuotojų, o grynoji apyvarta viršija 450 000 000 EUR, tas taikymo srities sumažinimas taip pat turėtų būti taikomas kredito įstaigoms ir draudimo įmonėms;



Pakeitimas		5

Pasiūlymas dėl direktyvos
7 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(7a)	siekiant nuoseklumo su šia direktyva, svarbu, kad finansų sektoriaus teisės aktai ir toliau būtų suderinti su jos nuostatomis. Šiuo atžvilgiu reikėtų apsvarstyti, ar finansų sektoriui taikomi reikalavimai turėtų būti suformuluoti taip, kad jais nebūtų nustatoma pareiga finansinėms įmonėms gauti bet kokią informaciją iš įmonių, kurios neprivalo skelbti nefinansinės informacijos pagal Direktyvos 2013/34/ES 19a arba 29a straipsnį. Taip pat reikėtų apsvarstyti, ar konkretiems sektoriams skirti finansinių paslaugų teisės aktai, įskaitant deleguotuosius aktus, Europos priežiūros institucijų gaires ir priežiūros lūkesčius, turėtų būti pritaikyti, kad atspindėtų šios direktyvos turinį;



Pakeitimai		223 ir 281
Pasiūlymas dėl direktyvos
9 konstatuojamoji dalis
	

	Komisijos siūlomas tekstas
	Pakeitimas

	(9)	Direktyvos 2013/34/ES 19a straipsnio 3 dalyje reikalaujama, kad įmonės teiktų informaciją apie pačios įmonės veiklą ir jos vertės grandinę. Būtina sumažinti informacijos teikimo naštą vertės grandinės įmonėms, kurios neprivalo teikti informacijos apie savo tvarumą. Todėl, teikdama informaciją apie tvarumą įmonės arba konsoliduotu lygmeniu, kaip reikalaujama Direktyvoje 2013/34/ES, ir nedarant poveikio Sąjungos reikalavimams atlikti išsamų patikrinimą, informaciją teikianti įmonė neturėtų siekti iš Sąjungoje arba už jos ribų įsisteigusių savo vertės grandinės įmonių, kuriose per finansinius metus dirba vidutiniškai iki 1 000 darbuotojų, gauti platesnės apimties informacijos nei ta, kuri nurodyta informacijos apie savo tvarumą neprivalančių teikti įmonių savanoriškai taikomuose standartuose. Tačiau informaciją teikiančiai įmonei turėtų būti leidžiama iš tokių jos vertės grandinės įmonių rinkti bet kokią papildomą informaciją apie tvarumą, kuria paprastai dalijasi atitinkamo sektoriaus įmonės. Turėtų būti laikoma, kad įmonės, teikiančios informaciją apie savo vertės grandinę laikydamosi tų apribojimų, laikosi informacijos apie savo tvarumą teikimo reikalavimų. Užtikrinimo paslaugų teikėjai savo užtikrinimo nuomonę turėtų rengti paisydami įmonėms nustatytos pareigos nesiekti iš savo vertės grandinės įmonių, kuriose per finansinius metus dirba vidutiniškai iki 1 000 darbuotojų, gauti platesnės apimties informacijos nei ta, kuri nurodyta informacijos apie savo tvarumą neprivalančių teikti įmonių savanoriškai taikomuose standartuose. Tuo tikslu Komisijai turėtų būti suteikti įgaliojimai priimti deleguotąjį aktą, kuriuo būtų nustatyti informacijos apie tvarumą teikimo standartai, kuriuos informacijos apie savo tvarumą neprivalančios teikti įmonės taikytų savanoriškai. Tie standartai turėtų būti proporcingi ir atitikti tų įmonių pajėgumus ir ypatybes, taip pat jų veiklos mastą ir sudėtingumą. Tuose standartuose taip pat, kai įmanoma, turėtų būti nurodyta tos informacijos pateikimo struktūra;
	(9)	Direktyvos 2013/34/ES 19a straipsnio 3 dalyje reikalaujama, kad įmonės teiktų informaciją apie pačios įmonės veiklą ir jos vertės grandinę. Būtina suteikti aiškumo ir sumažinti informacijos teikimo naštą vertės grandinės įmonėms, kurios neprivalo teikti informacijos apie savo tvarumą. Todėl, teikdama informaciją apie tvarumą įmonės arba konsoliduotu lygmeniu, kaip reikalaujama Direktyvoje 2013/34/ES, ir nedarant poveikio Sąjungos reikalavimams atlikti išsamų patikrinimą, informaciją teikianti įmonė neturėtų siekti iš įmonių, kuriose per finansinius metus dirba vidutiniškai daugiau kaip 1 750 darbuotojų, o grynoji apyvarta viršija 450 000 000 EUR, gauti platesnės apimties informacijos nei ta, kuri nurodyta informacijos apie savo tvarumą neprivalančių teikti įmonių savanoriškai taikomuose standartuose. Informaciją teikianti įmonė turėtų taikyti rizika grindžiamą požiūrį, pirmenybę teikdama pastangoms rinkti informaciją apie didelės rizikos poveikį ir tvarumo problemas, įprastai siejamas su jos sektoriumi, ir jai turėtų būti leidžiama iš tokių jos vertės grandinės įmonių rinkti bet kokią papildomą informaciją apie tvarumą, kuria paprastai dalijasi atitinkamo sektoriaus įmonės. Tais atvejais, kai turima ne visa būtina informacija apie jų vertės grandinę arba tokia informacija yra neišsami, arba jai taikomi teisiniai apribojimai, įmonėms turėtų būti leidžiama paaiškinti įdėtas pastangas gauti būtiną informaciją apie jų vertės grandinę, priežastis, dėl kurių tos informacijos nebuvo galima gauti, ir jų planus gauti tokią informaciją ateityje. Turėtų būti laikoma, kad įmonės, teikiančios informaciją apie savo vertės grandinę laikydamosi tų apribojimų, laikosi informacijos apie savo tvarumą teikimo reikalavimų. Užtikrinimo paslaugų teikėjai savo užtikrinimo nuomonę turėtų rengti paisydami įmonėms nustatytos pareigos nesiekti iš savo vertės grandinės įmonių, kuriose per finansinius metus dirba vidutiniškai iki 1 750 darbuotojų, o grynoji apyvarta neviršija 450 000 000 EUR, gauti platesnės apimties informacijos nei ta, kuri nurodyta informacijos apie savo tvarumą neprivalančių teikti įmonių savanoriškai taikomuose standartuose. Tuo tikslu Komisijai turėtų būti suteikti įgaliojimai priimti deleguotąjį aktą, kuriuo būtų nustatyti informacijos apie tvarumą teikimo standartai, kuriuos informacijos apie savo tvarumą neprivalančios teikti įmonės taikytų savanoriškai. Tie standartai turėtų būti proporcingi ir atitikti tų įmonių pajėgumus ir ypatybes, taip pat jų veiklos mastą ir sudėtingumą. Tuose standartuose taip pat, kai įmanoma, turėtų būti nurodyta tos informacijos pateikimo struktūra. Vertės grandinės įmonėms turėtų būti leidžiama pasirinkti šabloną informacijai apie tvarumą teikti savanoriškai, kad informacijos prašančioms įmonėms nereikėtų vertinti ar nustatyti visų jų vertės grandinės subjektų dydžio kategorijų;



Pakeitimas		7

Pasiūlymas dėl direktyvos
9 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(9a)	kol Komisija priims savanoriškai taikomus informacijos apie tvarumą teikimo standartus, savanoriškai informaciją apie tvarumą teikiančios įmonės gali tai daryti pagal Komisijos rekomendaciją 2025/4984, kuri grindžiama EFRAG parengtu savanorišku MVĮ (SMVĮ) standartu. Siekiant užtikrinti tęstinumą ir proporcingumą, savanoriškai taikomi informacijos apie tvarumą teikimo standartai, Komisijos priimami kaip deleguotasis aktas, turėtų būti paremti ta rekomendacija, turėtų būti proporcingi ir jais turėtų būti atsižvelgiama į principą „visų pirma galvokime apie mažuosius“, juose taip pat turėtų būti vartojama supaprastinta kalba ir moduliškumo principai, kad atskleidžiant informaciją būtų vietos lankstumui ir progresijai. Šio savanoriško standarto tikslas turėtų būti padėti įmonėms: a) teikti informaciją, kuri padėtų patenkinti įmonių, prašančių iš savo tiekėjų informacijos apie tvarumą, duomenų poreikius; b) teikti informaciją, kuri padėtų patenkinti bankų ir investuotojų duomenų poreikius, taip padedant įmonėms gauti finansavimą; c) gerinti tvarumo problemų, su kuriomis jos susiduria, t. y. aplinkos ir socialinių iššūkių, tokių kaip tarša ar darbuotojų sveikata ir sauga, valdymą, taip remiant jų konkurencingą augimą ir didinant jų atsparumą trumpuoju, vidutinės trukmės ir ilguoju laikotarpiais, ir d) prisidėti prie tvaresnės ir įtraukesnės ekonomikos;



Pakeitimas		8

Pasiūlymas dėl direktyvos
9 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(9b)	informacijos apie tvarumą teikimo reikalavimais neturėtų būti nustatyta pareiga įmonėms atskleisti informaciją, pavyzdžiui, susijusią su intelektiniu kapitalu, intelektine nuosavybe, praktine patirtimi arba inovacijų rezultatus, kuri būtų laikoma komercinėmis paslaptimis, kaip apibrėžta Europos Parlamento ir Tarybos direktyvoje (ES) 2016/943. Todėl šioje dalinio keitimo direktyvoje nustatyti informacijos teikimo reikalavimai turėtų nedaryti poveikio Direktyvai (ES) 2016/943;



Pakeitimai		224 ir 282
Pasiūlymas dėl direktyvos
12 konstatuojamoji dalis
	

	Komisijos siūlomas tekstas
	Pakeitimas

	(12)	Direktyvos 2013/34/ES 29a straipsnio 1 dalyje reikalaujama, kad didžiųjų grupių patronuojančiosios įmonės rengtų ir skelbtų tvarumo ataskaitą konsoliduotu lygmeniu. Siekiant sumažinti toms patronuojančiosioms įmonėms tenkančią informacijos teikimo naštą, tos pareigos taikymo sritis turėtų būti sumažinta ir apimti tik didžiųjų grupių, kuriose per finansinius metus, vertinant konsoliduotai, dirba vidutiniškai daugiau kaip 1 000 darbuotojų, patronuojančiąsias įmones;
	(12)	Direktyvos 2013/34/ES 29a straipsnio 1 dalyje reikalaujama, kad didžiųjų grupių patronuojančiosios įmonės rengtų ir skelbtų tvarumo ataskaitą konsoliduotu lygmeniu. Siekiant sumažinti toms patronuojančiosioms įmonėms tenkančią informacijos teikimo naštą, tos pareigos taikymo sritis turėtų būti sumažinta ir apimti tik grupių, kuriose per finansinius metus, vertinant konsoliduotai, dirba vidutiniškai daugiau kaip 1 750 darbuotojų, o grynoji apyvarta viršija 450 000 000 EUR, patronuojančiąsias įmones;



Pakeitimas		10

Pasiūlymas dėl direktyvos
12 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(12a)	Direktyvoje (ES) 2022/2464 reikalaujama, kad į taikymo sritį patenkančios įmonės teiktų informaciją apie tvarumą pagal privalomus Europos tvarumo atskaitomybės standartus (ETAS). 2023 m. liepos mėn. Komisija priėmė pirmąjį ETAS rinkinį. Kad greitai supaprastintų ir racionalizuotų informacijos apie tvarumą teikimą, Komisija kuo greičiau ir ne vėliau kaip per šešis mėnesius po šios direktyvos įsigaliojimo turėtų priimti deleguotąjį aktą, kad peržiūrėtų pirmąjį ETAS rinkinį ir iš esmės pertvarkytų standartus: i) pašalindama tuos duomenų vienetų skaičius, kurie laikomi mažiausiai svarbiais bendrosios paskirties informacijos apie tvarumą teikimui, ii) pirmenybę teikdama kiekybiniams rodikliams, o ne aprašomajam tekstui, iii) pateikdama aiškius nurodymus, kaip taikyti reikšmingumo principą, siekiant užtikrinti, kad iš įmonių būtų reikalaujama teikti tik reikšmingą informaciją, ir sumažinti riziką, kad užtikrinimo paslaugų teikėjai netyčia paskatins įmones teikti informaciją, kuri nėra būtina, arba skirti pernelyg daug išteklių reikšmingumo vertinimo procesui, iv) padidindama nuoseklumą su kitais ES teisės aktais, įskaitant finansinių paslaugų teisės aktus, v) kuo labiau užtikrindama sąveikumą su pasauliniais informacijos apie tvarumą teikimo standartais;



Pakeitimas		11

Pasiūlymas dėl direktyvos
12 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(12b)	siekiant labiau patikslinti reikalavimus, keliamus finansų kontroliuojančiosioms įmonėms, kurios yra patronuojančiosios įmonės, tik joms netaikomos šioje direktyvoje nustatytos pareigos. Be to, siekiant sumažinti įmonėms tenkančią administracinę naštą, neseniai įsigijus patronuojamąją įmonę, kuri dar neteikia informacijos, patronuojančiajai įmonei turėtų būti taikomas 24 mėnesių pereinamasis laikotarpis;



Pakeitimas		12

Pasiūlymas dėl direktyvos
13 konstatuojamoji dalis
	

	Komisijos siūlomas tekstas
	Pakeitimas

	(13)	Direktyvos 2013/34/ES 29b straipsnio 1 dalies trečia pastraipa Komisijai suteikiami įgaliojimai deleguotaisiais aktais priimti konkretiems sektoriams taikomus informacijos teikimo standartus, o pirmasis tokių standartų rinkinys turi būti priimtas ne vėliau kaip 2026 m. birželio 30 d. Kad būtų išvengta privalomų duomenų vienetų, kuriuos įmonės turėtų teikti, skaičiaus padidėjimo, tie įgaliojimai turėtų būti išbraukti;
	(13)	Direktyvos 2013/34/ES 29b straipsnio 1 dalies trečia pastraipa Komisijai suteikiami įgaliojimai deleguotaisiais aktais priimti konkretiems sektoriams taikomus informacijos teikimo standartus, o pirmasis tokių standartų rinkinys turi būti priimtas ne vėliau kaip 2026 m. birželio 30 d. Kad būtų išvengta privalomų duomenų vienetų, kuriuos įmonės turėtų teikti, skaičiaus padidėjimo, tie įgaliojimai turėtų būti išbraukti. Vietoje jų Komisija turėtų paskelbti savanoriškas konkretiems sektoriams skirtas gaires, kad padėtų įmonėms ir auditoriams įvertinti jų riziką, galimybes ir poveikį konkrečiuose sektoriuose, palengvintų ETAS taikymą konkrečiuose sektoriuose, nustatytų tvarumo klausimus, kurie gali būti reikšmingi konkretiems sektoriams, ir sumažintų informacijos teikimo naštą. Tos gairės turėtų būti pagrįstos konsultacijomis su atitinkamais suinteresuotaisiais subjektais;


Pakeitimai		225 ir 283
Pasiūlymas dėl direktyvos
14 konstatuojamoji dalis
	

	Komisijos siūlomas tekstas
	Pakeitimas

	(14)	Direktyvos 2013/34/ES 29b straipsnio 4 dalyje reikalaujama, kad informacijos apie tvarumą teikimo standartuose nebūtų nurodoma atskleistina informacija, dėl kurios įmonėms tektų iš savo vertės grandinės mažųjų ir vidutinių įmonių gauti platesnės apimties informaciją nei ta, kurią reikia atskleisti pagal mažosioms ir vidutinėms įmonėms, kurių vertybiniais popieriais leidžiama prekiauti ES reguliuojamoje rinkoje, taikomus informacijos apie tvarumą teikimo standartus. Atsižvelgiant į tai, kad mažosioms ir vidutinėms įmonėms, kurių vertybiniais popieriais leidžiama prekiauti ES reguliuojamoje rinkoje, neturėtų būti taikomas reikalavimas teikti informaciją apie tvarumą, ir siekiant sumažinti informacijos teikimo naštą, tenkančią vertės grandinės įmonėms, kurios neprivalo teikti informacijos apie savo tvarumą, informacijos apie tvarumą teikimo standartuose neturėtų būti nurodoma atskleistina informacija, dėl kurios įmonėms iš savo vertės grandinės įmonių, kuriose per finansinius metus dirba vidutiniškai iki 1 000 darbuotojų, tektų gauti platesnės apimties informaciją nei ta, kurią reikia atskleisti pagal informacijos apie savo tvarumą neprivalančių teikti įmonių savanoriškai taikomus informacijos apie tvarumą teikimo standartus;
	(14)	Direktyvos 2013/34/ES 29b straipsnio 4 dalyje reikalaujama, kad informacijos apie tvarumą teikimo standartuose nebūtų nurodoma atskleistina informacija, dėl kurios įmonėms tektų iš savo vertės grandinės mažųjų ir vidutinių įmonių gauti platesnės apimties informaciją nei ta, kurią reikia atskleisti pagal mažosioms ir vidutinėms įmonėms, kurių vertybiniais popieriais leidžiama prekiauti ES reguliuojamoje rinkoje, taikomus informacijos apie tvarumą teikimo standartus. Atsižvelgiant į tai, kad mažosioms ir vidutinėms įmonėms, kurių vertybiniais popieriais leidžiama prekiauti ES reguliuojamoje rinkoje, neturėtų būti taikomas reikalavimas teikti informaciją apie tvarumą, ir siekiant sumažinti informacijos teikimo naštą, tenkančią vertės grandinės įmonėms, kurios neprivalo teikti informacijos apie savo tvarumą, informacijos apie tvarumą teikimo standartuose neturėtų būti nurodoma atskleistina informacija, dėl kurios įmonėms iš savo vertės grandinės įmonių, kuriose per finansinius metus dirba vidutiniškai iki 1 750 darbuotojų, o grynoji apyvarta nesiekia 450 000 000 EUR, tektų gauti platesnės apimties informaciją nei ta, kurią reikia atskleisti pagal informacijos apie savo tvarumą neprivalančių teikti įmonių savanoriškai taikomus informacijos apie tvarumą teikimo standartus;



Pakeitimas		15

Pasiūlymas dėl direktyvos
15 konstatuojamoji dalis
	

	Komisijos siūlomas tekstas
	Pakeitimas

	(15)	Direktyvos 2013/34/ES 29d straipsnyje reikalaujama, kad įmonės, kurioms taikomi tos direktyvos 19a ir 29a straipsnių reikalavimai, savo vadovybės pranešimą arba, kai taikytina, konsoliduotąjį vadovybės pranešimą rengtų pagal elektroninio ataskaitų teikimo formatą, nurodytą Komisijos deleguotojo reglamento (ES) 2018/81511 3 straipsnyje, ir savo teikiamą informaciją apie tvarumą, įskaitant Europos Parlamento ir Tarybos reglamento (ES) 2020/85212 8 straipsnyje nustatytą atskleistiną informaciją, ženklintų pagal tame deleguotajame reglamente nurodytą elektroninį ataskaitų teikimo formatą. Siekiant suteikti įmonėms aiškumo, turėtų būti nurodyta, kad kol pagal tą deleguotąjį reglamentą bus priimtos tokios ženklinimo taisyklės, neturėtų būti reikalaujama, kad įmonės ženklintų savo teikiamą informaciją apie tvarumą;
	(15)	Direktyvos 2013/34/ES 29d straipsnyje reikalaujama, kad įmonės, kurioms taikomi tos direktyvos 19a ir 29a straipsnių reikalavimai, savo vadovybės pranešimą arba, kai taikytina, konsoliduotąjį vadovybės pranešimą rengtų pagal elektroninio ataskaitų teikimo formatą, nurodytą Komisijos deleguotojo reglamento (ES) 2018/81511 3 straipsnyje, ir savo teikiamą informaciją apie tvarumą, įskaitant Europos Parlamento ir Tarybos reglamento (ES) 2020/85212 8 straipsnyje nustatytą atskleistiną informaciją, ženklintų pagal tame deleguotajame reglamente nurodytą elektroninį ataskaitų teikimo formatą. Siekiant suteikti įmonėms aiškumo, turėtų būti nurodyta, kad kol pagal tą deleguotąjį reglamentą bus priimtos tokios informacijos apie tvarumą ženklinimo taisyklės, neturėtų būti reikalaujama, kad įmonės ženklintų savo teikiamą informaciją apie tvarumą;

	__________________
	__________________

	11 2018 m. gruodžio 17 d. Komisijos deleguotasis reglamentas (ES) 2018/815, kuriuo Europos Parlamento ir Tarybos direktyva 2004/109/EB papildoma techniniais reguliavimo standartais, kuriais nustatomas vienas elektroninio ataskaitų teikimo formatas (OL L 143, 2019 5 29, p. 1, ELI: http://data.europa.eu/eli/reg_del/2019/815/oj).
	11 2018 m. gruodžio 17 d. Komisijos deleguotasis reglamentas (ES) 2018/815, kuriuo Europos Parlamento ir Tarybos direktyva 2004/109/EB papildoma techniniais reguliavimo standartais, kuriais nustatomas vienas elektroninio ataskaitų teikimo formatas (OL L 143, 2019 5 29, p. 1, ELI: http://data.europa.eu/eli/reg_del/2019/815/oj).

	12 2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, (OL L 198, 2020 6 22, p. 13, ELI: http://data.europa.eu/eli/reg/2020/852/oj).
	12 2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088, (OL L 198, 2020 6 22, p. 13, ELI: http://data.europa.eu/eli/reg/2020/852/oj).



Pakeitimas		16

Pasiūlymas dėl direktyvos
16 konstatuojamoji dalis
	

	Komisijos siūlomas tekstas
	Pakeitimas

	(16)	Direktyvos 2013/34/ES 33 straipsnio 1 dalyje nustatyta, kad įmonės administracinio, valdymo ir priežiūros organų nariai turi kolektyvinę pareigą užtikrinti, kad toliau nurodyti dokumentai būtų rengiami ir skelbiami laikantis tos direktyvos reikalavimų. Siekiant suteikti įmonėms lankstumo ir sumažinti joms tenkančią informacijos teikimo naštą, turėtų būti nurodyta, kad įmonės administracinio, valdymo ir priežiūros organų narių kolektyvinė atsakomybė už tos direktyvos 29d straipsnio reikalavimų, susijusių su vadovybės pranešimo skaitmenizavimu, laikymąsi apsiriboja jo paskelbimu vienu elektroniniu formatu, įskaitant jame teikiamos informacijos apie tvarumą ženklinimą;
	(16)	Direktyvos 2013/34/ES 33 straipsnio 1 dalyje nustatyta, kad įmonės administracinio, valdymo ir priežiūros organų nariai turi kolektyvinę pareigą užtikrinti, kad tam tikri dokumentai būtų rengiami ir skelbiami laikantis tos direktyvos reikalavimų. Siekiant suteikti įmonėms lankstumo ir sumažinti joms tenkančią informacijos teikimo naštą, valstybės narės gali nustatyti, kad įmonės administracinio, valdymo ir priežiūros organų narių kolektyvinė atsakomybė už tos direktyvos 29d straipsnio reikalavimų, susijusių su vadovybės pranešimo skaitmenizavimu, laikymąsi apsiriboja jo paskelbimu vienu elektroniniu formatu, įskaitant jame teikiamos informacijos apie tvarumą ženklinimą;



Pakeitimas		17

Pasiūlymas dėl direktyvos
17 konstatuojamoji dalis
	

	Komisijos siūlomas tekstas
	Pakeitimas

	(17)	pagal Direktyvos 2013/34/ES 40a straipsnio 1 dalies ketvirtą ir penktą pastraipas, trečiosios valstybės įmonės, kurios grynoji apyvarta Sąjungoje yra didesnė nei 150 mln. EUR, patronuojamoji įmonė arba, jei tokios patronuojamosios įmonės nėra, filialas Sąjungoje, kurio grynoji apyvarta yra didesnė nei 40 mln. EUR, turi skelbti informaciją apie tvarumą trečiosios valstybės patronuojančiosios įmonės grupės lygmeniu ir užtikrinti jos prieinamumą. Siekiant didesnio suderinimo su kriterijais, taikomais apibrėžiant, kurios įmonės patenka į Direktyvos (ES) 2024/1760 taikymo sritį, trečiosios valstybės įmonės grynajai apyvartai taikoma riba turėtų būti padidinta nuo 150 000 000 EUR iki 450 000 000 EUR. Siekiant nuoseklumo ir naštos sumažinimo, reikėtų pakoreguoti patronuojamosios įmonės ir filialo, kuriems turi būti taikomas 40a straipsnis, dydį. Patronuojamosios įmonės dydis turėtų būti didžiosios įmonės dydis, o filialo grynosios apyvartos kriterijai turėtų būti padidinti nuo 40 000 000 EUR iki 50 000 000 EUR, kad atitiktų didžiosioms įmonėms taikomą grynosios apyvartos ribą;
	(17)	pagal Direktyvos 2013/34/ES 40a straipsnio 1 dalies ketvirtą ir penktą pastraipas, trečiosios valstybės įmonės, kurios grynoji apyvarta Sąjungoje yra didesnė nei 150 mln. EUR, patronuojamoji įmonė arba, jei tokios patronuojamosios įmonės nėra, filialas Sąjungoje, kurio grynoji apyvarta yra didesnė nei 40 mln. EUR, turi skelbti informaciją apie tvarumą trečiosios valstybės patronuojančiosios įmonės grupės lygmeniu ir užtikrinti jos prieinamumą. Siekiant nuoseklumo ir naštos sumažinimo, taip pat siekiant užtikrinti lygias galimybes, reikėtų pakoreguoti patronuojamosios įmonės ir filialo, kuriems turi būti taikomas 40a straipsnis, dydį. Patronuojamosios įmonės ir filialo dydis turėtų būti nustatytas kaip 450 000 000 EUR viršijanti grynoji apyvarta;



Pakeitimai		226 ir 284

Pasiūlymas dėl direktyvos
18 konstatuojamoji dalis
	

	Komisijos siūlomas tekstas
	Pakeitimas

	(18)	Direktyvos (ES) 2022/2464 5 straipsnio 2 dalies pirmoje pastraipoje nurodytos datos, iki kurių valstybės narės turi pradėti taikyti Direktyvoje 2013/34/ES nustatytus informacijos apie tvarumą teikimo reikalavimus, nurodant skirtingas datas, priklausomai nuo atitinkamos įmonės dydžio. Atsižvelgiant į tai, kad informacijos apie tvarumą teikimo įmonės lygmeniu reikalavimų taikymo sritis turėtų būti sumažinta, kad apimtų tik didžiąsias įmones, kuriose per finansinius metus dirba vidutiniškai daugiau kaip 1 000 darbuotojų, ir į tai, kad turėtų būti atitinkamai sumažinta konsoliduotosios informacijos apie tvarumą teikimo reikalavimų taikymo sritis, taikymo pradžios datų nustatymo kriterijai turėtų būti pakoreguoti, o nuoroda į mažąsias ir vidutines įmones, kurių vertybiniais popieriais leidžiama prekiauti ES reguliuojamoje rinkoje, turėtų būti išbraukta;
	(18)	Direktyvos (ES) 2022/2464 5 straipsnio 2 dalies pirmoje pastraipoje nurodytos datos, iki kurių valstybės narės turi pradėti taikyti Direktyvoje 2013/34/ES nustatytus informacijos apie tvarumą teikimo reikalavimus, nurodant skirtingas datas, priklausomai nuo atitinkamos įmonės dydžio. Atsižvelgiant į tai, kad informacijos apie tvarumą teikimo įmonės lygmeniu reikalavimų taikymo sritis turėtų būti sumažinta, kad apimtų tik įmones, kuriose per finansinius metus dirba vidutiniškai daugiau kaip 1 750 darbuotojų, o grynoji apyvarta viršija 450 000 000 EUR, ir į tai, kad turėtų būti atitinkamai sumažinta konsoliduotosios informacijos apie tvarumą teikimo reikalavimų taikymo sritis, taikymo pradžios datų nustatymo kriterijai turėtų būti pakoreguoti, o nuoroda į mažąsias ir vidutines įmones, kurių vertybiniais popieriais leidžiama prekiauti ES reguliuojamoje rinkoje, turėtų būti išbraukta;



Pakeitimai		227 ir 285

Pasiūlymas dėl direktyvos
19 konstatuojamoji dalis
	

	Komisijos siūlomas tekstas
	Pakeitimas

	(19)	Direktyvos (ES) 2022/2464 5 straipsnio 2 dalies trečioje pastraipoje nurodytos datos, iki kurių valstybės narės turi pradėti taikyti Direktyvoje 2004/109/EB nustatytus informacijos apie tvarumą teikimo reikalavimus, nurodant skirtingas datas, priklausomai nuo atitinkamo emitento dydžio. Atsižvelgiant į tai, kad informacijos apie tvarumą teikimo įmonės lygmeniu reikalavimų taikymo sritis turėtų būti sumažinta, kad apimtų tik didžiąsias įmones, kuriose per finansinius metus dirba vidutiniškai daugiau kaip 1 000 darbuotojų, ir į tai, kad turėtų būti atitinkamai sumažinta konsoliduotosios informacijos apie tvarumą teikimo reikalavimų taikymo sritis, taikymo pradžios datų nustatymo kriterijai turėtų būti pakoreguoti, o nuoroda į mažąsias ir vidutines įmones turėtų būti išbraukta;
	(19)	Direktyvos (ES) 2022/2464 5 straipsnio 2 dalies trečioje pastraipoje nurodytos datos, iki kurių valstybės narės turi pradėti taikyti Direktyvoje 2004/109/EB nustatytus informacijos apie tvarumą teikimo reikalavimus, nurodant skirtingas datas, priklausomai nuo atitinkamo emitento dydžio. Atsižvelgiant į tai, kad informacijos apie tvarumą teikimo įmonės lygmeniu reikalavimų taikymo sritis turėtų būti sumažinta, kad apimtų tik įmones, kuriose per finansinius metus dirba vidutiniškai daugiau kaip 1 750 darbuotojų, o grynoji apyvarta viršija 450 000 000 EUR, ir į tai, kad turėtų būti atitinkamai sumažinta konsoliduotosios informacijos apie tvarumą teikimo reikalavimų taikymo sritis, taikymo pradžios datų nustatymo kriterijai turėtų būti pakoreguoti, o nuoroda į mažąsias ir vidutines įmones turėtų būti išbraukta;



Pakeitimas		20

Pasiūlymas dėl direktyvos
20 konstatuojamoji dalis
	

	Komisijos siūlomas tekstas
	Pakeitimas

	(20)	Direktyvos (ES) 2024/1760 4 straipsnio 1 dalis valstybėms narėms draudžia į savo nacionalinę teisę įtraukti direktyvos taikymo srities nuostatas, kuriomis būtų nustatomos tokios su išsamiu patikrinimu žmogaus teisių ir aplinkos apsaugos srityse susijusios pareigos, kuriomis būtų nukrypstama nuo tos direktyvos 8 straipsnio 1 ir 2 dalyse ir 10 straipsnio 1 dalyje nustatytų pareigų. Siekiant užtikrinti, kad valstybės narės neaprėptų daugiau nei tos direktyvos nuostatos, ir išvengti suskaidytos reglamentavimo aplinkos, lemiančios teisinį netikrumą ir nereikalingą naštą, Direktyvos (ES) 2024/1760 visiško suderinimo nuostatos turėtų būti išplėstos įtraukiant papildomas nuostatas, kuriomis reglamentuojami pagrindiniai išsamaus patikrinimo proceso aspektai. Tai visų pirma apima pareigą nustatyti, pareigą reaguoti į neigiamą poveikį, kuris buvo arba turėjo būti nustatytas, pareigą tam tikrais atvejais užmegzti dialogą su suinteresuotaisiais subjektais ir pareigą numatyti skundų ir pranešimo mechanizmą. Kartu valstybėms narėms turėtų būti leidžiama nustatyti griežtesnes ar konkretesnes nuostatas dėl kitų aspektų, be kita ko, siekiant mažinti kylančią riziką, susijusią su naujais produktais ar paslaugomis;
	(20)	Direktyvos (ES) 2024/1760 4 straipsnio 1 dalis valstybėms narėms draudžia į savo nacionalinę teisę įtraukti direktyvos taikymo srities nuostatas, kuriomis būtų nustatomos tokios su išsamiu patikrinimu žmogaus teisių ir aplinkos apsaugos srityse susijusios pareigos, kuriomis būtų nukrypstama nuo tos direktyvos 8 straipsnio 1 ir 2 dalyse ir 10 straipsnio 1 dalyje nustatytų pareigų. Siekiant užtikrinti, kad valstybės narės neaprėptų daugiau nei tos direktyvos nuostatos, ir išvengti suskaidytos reglamentavimo aplinkos, lemiančios teisinį netikrumą ir nereikalingą naštą, Direktyvos (ES) 2024/1760 visiško suderinimo nuostatos turėtų būti išplėstos įtraukiant papildomas nuostatas, kuriomis reglamentuojami pagrindiniai išsamaus patikrinimo proceso aspektai. Tai visų pirma apima nuostatas dėl išsamaus patikrinimo grupės lygmeniu, pareigą nustatyti, pareigą reaguoti į neigiamą poveikį, kuris buvo arba turėjo būti nustatytas, prioritetų nustatymą, pareigą tam tikrais atvejais užmegzti dialogą su suinteresuotaisiais subjektais ir pareigą numatyti skundų ir pranešimo mechanizmą. Kartu valstybėms narėms turėtų būti ir toliau leidžiama nustatyti arba toliau taikyti nacionalinės teisės nuostatas, kuriomis reglamentuojamas konkretus neigiamas poveikis arba konkretūs veiklos sektoriai, konkretūs produktai ar paslaugos, kad būtų pasiektas kitoks žmogaus, užimtumo ir socialinių teisių, aplinkos ar klimato apsaugos lygis;

Pasiūlymas dėl direktyvos
21 konstatuojamoji dalis
	

	Komisijos siūlomas tekstas
	Pakeitimas

	(21)	Direktyvos (ES) 2024/1760 5 straipsniu valstybės narės įpareigojamos užtikrinti, kad tam tikrą dydžio ribą viršijančios didžiosios įmonės atliktų rizika pagrįstą išsamų patikrinimą žmogaus teisių ir aplinkos apsaugos srityse. Siekiant sumažinti įmonėms, kurios turi laikytis tos pareigos, tenkančią naštą, reikalaujamas išsamus patikrinimas paprastai turėtų apsiriboti pačios įmonės, jos patronuojamųjų įmonių ir jos tiesioginių verslo partnerių veikla (toliau – 1 pakopa). Todėl, kalbant apie verslo santykius, turėtų būti reikalaujama, kad įmonės, sudariusios savo veiklos grandinių sąrašus, atliktų tik su tiesioginiais verslo partneriais susijusius nuodugnius vertinimus. Tačiau įmonės turėtų neapsiriboti tiesioginiais verslo santykiais, jei jos turi patikimos informacijos, iš kurios galima numanyti neigiamą poveikį netiesioginio verslo partnerio lygmeniu. Patikima informacija – objektyvaus pobūdžio informacija, leidžianti įmonei padaryti išvadą, kad yra pagrįsta tikimybė, jog informacija yra teisinga. Taip gali būti tuo atveju, kai atitinkama įmonė gavo skundą arba turi informacijos, pavyzdžiui, iš patikimų žiniasklaidos ar NVO pranešimų, pranešimų apie pastarojo meto incidentus arba pasikartojančias problemas tam tikrose vietose bei apie galimą ar faktinę žalingą veiklą netiesioginio verslo partnerio lygmeniu. Jei įmonė turi tokios informacijos, ji turėtų atlikti nuodugnų vertinimą. Įmonės taip pat turėtų atlikti nuodugnius neigiamo poveikio, nesusijusio su jų tiesioginiu verslo partneriu, vertinimus, kai šių verslo santykių struktūra nėra ekonomiškai pagrįsta ir iš jos galima numanyti, kad ji buvo pasirinkta siekiant iš įmonės kompetencijos srities pašalinti tiekėją, susijusį su žalinga veikla, kuris antraip būtų tiesioginis tiekėjas. Jei atlikus nuodugnų vertinimą patvirtinama neigiamo poveikio tikimybė arba buvimas, turėtų būti laikoma, kad jis nustatytas. Be to, įmonės turėtų siekti užtikrinti, kad jų elgesio kodekso, kuris yra jų išsamaus patikrinimo politikos dalis ir kuriame išdėstyti lūkesčiai, kaip apsaugoti žmogaus teises, įskaitant darbuotojų teises, ir aplinką vykdant verslo veiklą, būtų laikomasi visoje veiklos grandinėje pagal pakopinio sutarčių sudarymo ir paramos MVĮ principus;
	(21)	Direktyvos (ES) 2024/1760 5 straipsniu valstybės narės įpareigojamos užtikrinti, kad tam tikrą dydžio ribą viršijančios didžiosios įmonės atliktų rizika pagrįstą išsamų patikrinimą žmogaus teisių ir aplinkos apsaugos srityse. Siekiant užtikrinti veiksmingumą ir sumažinti įmonėms, kurios turi laikytis tos pareigos ir užtikrinti, kad jų ištekliai būtų naudojami tikslingai, tenkančią naštą, reikalaujamu išsamiu patikrinimu ir priemonėmis, kurių imamasi, turėtų būti atsižvelgiama į atitinkamus rizikos veiksnius, įskaitant įmonės lygmens rizikos veiksnius, pavyzdžiui, tai, ar verslo partneris nėra įmonė, kuriai taikoma ši direktyva, verslo veiklos rizikos veiksnius, geografinius ir kontekstinius rizikos veiksnius, pavyzdžiui, teisėsaugos lygį, susijusį su neigiamo poveikio rūšimi, taip pat produktų ir paslaugų rizikos veiksnius ir sektorių rizikos veiksnius. Įmonės turėtų nustatyti aprėptį, kad nustatytų bendras sritis, kuriose neigiamas poveikis labiausiai tikėtinas ir būtų didžiausias. Remdamosi aprėpties nustatymo rezultatais, įmonės turėtų, kai, remdamosi aktualia ir patikima informacija, jos turi pagrindo manyti, kad buvo padarytas arba gali būti padarytas neigiamas poveikis, turėti atlikti tolesnius vertinimus tik tose srityse, kuriose, kaip buvo nustatyta, neigiamas poveikis yra labiausiai tikėtinas ir būtų didžiausias;



Pakeitimas		22

Pasiūlymas dėl direktyvos
22 konstatuojamoji dalis
	

	Komisijos siūlomas tekstas
	Pakeitimas

	(22)	siekiant apriboti grandininį poveikį mažosioms ir vidutinėms įmonėms ir mažosioms vidutinės kapitalizacijos įmonėms, kai sudaromi vertės grandinės sąrašai neigiamam poveikiui nustatyti, didžiosios įmonės turėtų prašyti pateikti tik informaciją, nurodytą savanoriškai taikomuose standartuose, nurodytuose Direktyvos (ES) 2013/34/ES 29a straipsnyje, nebent tam, kad galėtų sudaryti sąrašus, joms reikia papildomos informacijos ir tos informacijos jos jokiu kitu pagrįstu būdu negali gauti;
	(22)	siekiant apriboti grandininį poveikį kitoms įmonėms, įskaitant mažąsias ir vidutines įmones ir mažąsias vidutinės kapitalizacijos įmones, kai nustatoma veiklos grandinės aprėptis neigiamam poveikiui nustatyti, į aprėptį patenkančios įmonės neturėtų siekti gauti informacijos iš savo verslo partnerių, o turėtų remtis tik jau pagrįstai prieinama informacija, pavyzdžiui, viešai žinoma informacija, iš paieškų gauta informacija ir informacija, gauta anksčiau bendradarbiaujant. Subjekto lygmens informacija ir komunikacija su verslo partneriais šiuo etapu nėra aktuali. Tokios informacijos ieškoti tolesniems vertinimams atlikti turėtų būti galima tik tam tikromis sąlygomis. Tokiu atveju turėtų būti įmanoma prašyti informacijos iš verslo partnerių tik jei, laikantis rizika grindžiamo požiūrio, tokia informacija iš verslo partnerių, kuriuose dirba mažiau nei 5 000 darbuotojų, yra būtina atsižvelgiant į tikėtino neigiamo poveikio požymius ir jei tokios papildomos informacijos negalima gauti jokiu kitu pagrįstu būdu, visų pirma iš esamų ar antrinių šaltinių. Bet kuriuo atveju bet koks prašymas turėtų būti tikslinis, pagrįstas ir proporcingas. Siekiant sudaryti palankesnes sąlygas įmonėms ir atitinkamiems verslo partneriams laikytis reikalavimų, turėtų būti įmanoma gauti reikiamą informaciją individualiai arba bendradarbiaujant;



Pakeitimas		23

Pasiūlymas dėl direktyvos
22 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(22a)	laikantis tikslo teikti pirmenybę labiausiai neigiamam ir labiausiai tikėtinam poveikiui, įmonėms turėtų būti suteikta daug lankstumo sprendžiant, kurią riziką pirmiausia šalinti, atsižvelgiant į neigiamo poveikio sunkumą ir tikimybę. Toks sprendimas turėtų būti grindžiamas neigiamo poveikio mastu, apimtimi ar nepataisomu pobūdžiu, atsižvelgiant į poveikio sunkumą. Per pagrįstą laiką sureagavusios į didžiausią ir labiausiai tikėtiną neigiamą poveikį, įmonės turėtų pradėti reaguoti į mažesnį ir mažiau tikėtiną neigiamą poveikį. Tačiau įmonės neturėtų būti baudžiamos už žalą, padarytą dėl ne tokio didelio neigiamo poveikio, į kurį dar nebuvo sureaguota taikant šiais principais paremtus prioritetus;

Pasiūlymas dėl direktyvos
23 konstatuojamoji dalis
	

	Komisijos siūlomas tekstas
	Pakeitimas

	(23)	įmonės gali atsidurti tokioje padėtyje, kai jų gamyba labai priklauso nuo vieno ar kelių konkrečių tiekėjų žaliavų. Tačiau, kai tokio tiekėjo verslo veikla yra susijusi su dideliu neigiamu poveikiu, be kita ko, vaikų darbu arba didele žala aplinkai, ir įmonė jau nesėkmingai panaudojo visas išsamaus patikrinimo priemones, kad tą poveikį pašalintų, įmonė kraštutiniu atveju turėtų sustabdyti verslo santykius, kartu toliau bendradarbiaudama su tiekėju siekiant rasti sprendimą, kai įmanoma, naudodama visą dėl sustabdymo padidėjusį sverto poveikį;
	(23)	įmonės gali atsidurti tokioje padėtyje, kai jų gamyba labai priklauso nuo vieno ar kelių konkrečių tiekėjų žaliavų. Tačiau, kai tokio tiekėjo verslo veikla yra susijusi su dideliu neigiamu poveikiu, be kita ko, vaikų darbu arba didele žala aplinkai, ir įmonė jau nesėkmingai panaudojo visas išsamaus patikrinimo priemones, kad tą poveikį pašalintų, įmonė kraštutiniu atveju turėtų laikinai sustabdyti verslo santykius, kartu toliau bendradarbiaudama su tiekėju siekiant rasti sprendimą, kai įmanoma, naudodama visą dėl sustabdymo padidėjusį sverto poveikį. Įmonė turėtų, pasikonsultavusi su atitinkamais suinteresuotaisiais subjektais, įvertinti, ar toks sustabdymas reikšmingai kenkia įmonei, įskaitant atvejus, kai svarbiausi verslo partneriai tiekia žaliavas ar produktus arba teikia paslaugas, kurie yra būtini įmonės verslui ir kuriems nėra prieinamų alternatyvų. Reikšmingas pakenkimas turėtų būti aiškinamas kaip neigiamas ir reikšmingas poveikis įmonės teisinei, finansinei ar ekonominei padėčiai arba jos gamybos pajėgumams, be kita ko, ilguoju laikotarpiu, pavyzdžiui, poveikis, dėl kurio atsiranda nemokumo tikimybė. Siekiant nepakenkti šios direktyvos tikslams, sprendimui nesustabdyti verslo santykių turėtų būti taikomos sąlygos, įskaitant informacijos apie tinkamai pagrįstas tokio sprendimo priežastis teikimą kompetentingai priežiūros institucijai. Įmonės taip pat turėtų įvertinti, ar galima pagrįstai tikėtis, kad neigiamas sustabdymo poveikis bus akivaizdžiai didesnis nei neigiamas poveikis, kurio nebuvo galima išvengti ar tinkamai sušvelninti. Jei taip, įmonė neturėtų privalėti sustabdyti verslo santykių ir turėtų galėti pranešti kompetentingai priežiūros institucijai apie tinkamai pagrįstas tokio sprendimo priežastis;



Pakeitimas		26

Pasiūlymas dėl direktyvos
25 konstatuojamoji dalis
	

	Komisijos siūlomas tekstas
	Pakeitimas

	(25)	siekiant sumažinti įmonėms tenkančią administracinę naštą, Komisijos bendrų išsamaus patikrinimo gairių priėmimo terminas turėtų būti paankstintas jį nustatant 2026 m. liepos 26 d. Kartu Direktyvos (ES) 2024/1760 taikymo pradžios terminas pirmajai įmonių grupei pagal Direktyvą (ES) XXX/XXX13 turėtų būti atidėtas iki 2028 m. liepos 26 d. Tas dvejų metų laikotarpis turėtų būti pakankamas laikas įmonėms įgyvendinant išsamaus patikrinimo priemones atsižvelgti į praktines gaires ir geriausios praktikos pavyzdžius, įtrauktus į Komisijos gaires;
	(Tekstas lietuvių kalba nekeičiamas.)	     

	__________________
	 

	13 ... m. ... ... d. Direktyva (ES) 2025/XX.

Pasiūlymas dėl direktyvos
26 konstatuojamoji dalis
	

	Komisijos siūlomas tekstas
	Pakeitimas

	(26)	siekiant užtikrinti geresnį Direktyvos (ES) 2024/1760 suderinimą su Direktyvoje (ES) 2022/2464 nustatyta informacijos apie tvarumą teikimo tvarka, reikalavimas įgyvendinti klimato kaitos poveikiui švelninti skirtą pertvarkos planą turėtų būti pakeistas paaiškinimu, kad įmonių pareiga priimti pertvarkos planą apima planuojamų ir vykdomų įgyvendinimo veiksmų aprašymą. Pareigai priimti planą ir jo pradiniam bei atnaujintam projektui toliau taikoma administracinė priežiūra;
	(26)	Direktyvos (ES) 2024/1760 nuostatos dėl su klimato kaita susijusios pertvarkos plano laikomos neproporcingomis, visų pirma dėl įmonėms ir kompetentingoms institucijoms tenkančios administracinės naštos, ir gali sukelti teisinį netikrumą. Tas nuostatas būtina panaikinti, kad būtų supaprastintos pareigos ir remiamas tikslingesnis ir veiksmingesnis tos direktyvos įgyvendinimas;


Pakeitimas		28

Pasiūlymas dėl direktyvos
27 konstatuojamoji dalis
	

	Komisijos siūlomas tekstas
	Pakeitimas

	(27)	Direktyvos (ES) 2024/1760 27 straipsnio 1 dalyje reikalaujama, kad valstybės narės nustatytų sankcijas, kurios turi būti „veiksmingos, proporcingos ir atgrasomos“. Tos direktyvos 27 straipsnio 2 dalyje reikalaujama, kad spręsdamos, ar reikia skirti sankcijas, ir, jei tokios sankcijos skiriamos, nustatydamos jų pobūdį ir tinkamą dydį, valstybės narės deramai atsižvelgtų į įvairius veiksnius, lemiančius pažeidimo sunkumą ir lengvinančias ar sunkinančias aplinkybes. Tos direktyvos 27 straipsnio 4 dalyje reikalaujama, kad valstybės narės visas skirtas pinigines baudas pagrįstų atitinkamos įmonės pasauline grynąja apyvarta. Vis dėlto, atsižvelgiant į tai, kad valstybės narės jau turi atsižvelgti į įvairius tos direktyvos 27 straipsnio 2 dalyje numatytus veiksnius, būtinybė pinigines baudas grįsti atitinkamos įmonės pasauline grynąja apyvarta yra perteklinė. Tačiau, siekiant užtikrinti vienodas sąlygas visoje Sąjungoje, valstybėms narėms turėtų būti draudžiama savo nacionalinėje teisėje nustatyti bet kokių piniginių baudų, skiriamų jų jurisdikcijai priklausančioms įmonėms, viršutinę ribą, kuri neleistų priežiūros institucijoms skirti baudų pagal 27 straipsnio 2 dalyje nustatytus veiksnius. Be to, siekdama suderinti vykdymo užtikrinimo praktiką visoje Sąjungoje, Komisija, bendradarbiaudama su valstybėmis narėmis, turėtų parengti gaires, kurios padėtų priežiūros institucijoms nustatyti baudų dydį;
	(27)	Direktyvos (ES) 2024/1760 27 straipsnio 1 dalyje reikalaujama, kad valstybės narės nustatytų sankcijas, kurios turi būti „veiksmingos, proporcingos ir atgrasomos“. Tos direktyvos 27 straipsnio 2 dalyje reikalaujama, kad, spręsdamos, ar reikia skirti sankcijas, ir, jei tokios sankcijos skiriamos, nustatydamos jų pobūdį ir tinkamą dydį, valstybės narės deramai atsižvelgtų į įvairius veiksnius, lemiančius pažeidimo sunkumą ir lengvinančias ar sunkinančias aplinkybes. Tos direktyvos 27 straipsnio 4 dalyje reikalaujama, kad valstybės narės visas skirtas pinigines baudas pagrįstų atitinkamos įmonės pasauline grynąja apyvarta. Siekiant užtikrinti proporcingas sankcijas, valstybės narės turėtų užtikrinti, kad didžiausia piniginių baudų riba būtų lygi 5 proc. įmonės grynosios pasaulinės apyvartos arba, įmonių, patenkančių į 2 straipsnio 1 dalies b punkto ir 2 straipsnio 2 dalies b punkto taikymo sritį, atveju, 5 proc. pagrindinės patronuojančiosios įmonės konsoliduotosios pasaulinės apyvartos finansiniais metais, einančiais prieš finansinius metus, kuriais priimtas sprendimas skirti baudą. Be to, siekdama suderinti vykdymo užtikrinimo praktiką visoje Sąjungoje, Komisija, bendradarbiaudama su valstybėmis narėmis, turėtų parengti gaires, kurios padėtų priežiūros institucijoms nustatyti tinkamą baudų dydį;



Pakeitimas		29

Pasiūlymas dėl direktyvos
29 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(29a)	siekdama sudaryti palankesnes sąlygas įmonėms laikytis Sąjungos teisėje nustatytų informacijos teikimo ir išsamaus patikrinimo pareigų ir padidinti su tvarumu susijusios informacijos prieinamumą ir panaudojamumą, Komisija turėtų sukurti specialų skaitmeninį informacijos teikimo portalą. Šis portalas turėtų būti vieno langelio principu veikiantis centras, kuriame įmonės galėtų nemokamai gauti pritaikytą prieigą prie šablonų, gairių, informacijos teikimo reikalavimų, įskaitant savanoriškas priemones, ir informaciją apie finansavimo ir konkursų galimybes. Siekdama užtikrinti veiksmingą portalo veikimą, Komisija turėtų skatinti esamų duomenų platformų sąveikumą, kad būtų galima sklandžiai perduoti duomenis, jais keistis ir juos analizuoti, taip pat suderinamumą su Europos bendru prieigos punktu. Be to, atsižvelgdama į sparčią technologinę plėtrą, Komisija turėtų įvertinti technologinių sprendimų potencialą, įskaitant patikimo dirbtinio intelekto naudojimą pagal Europos Parlamento ir Tarybos reglamentą (ES) 2024/16891, kad būtų remiamas informacijos teikimo skaitmeninimas ir gerinama su tvarumu susijusių duomenų kokybė ir prieinamumas;

	
	__________________

	
	1 2024 m. birželio 13 d. Europos Parlamento ir Tarybos reglamentas (ES) 2024/1689, kuriuo nustatomos suderintos dirbtinio intelekto taisyklės ir iš dalies keičiami reglamentai (EB) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 ir (ES) 2019/2144 ir direktyvos 2014/90/ES, (ES) 2016/797 ir (ES) 2020/1828, (Dirbtinio intelekto aktas) (OL L, 2024/1689, 2024 7 12).



Pakeitimas		30

Pasiūlymas dėl direktyvos
1 straipsnio 1 dalies 1 punktas
Direktyva 2006/43/EB
26a straipsnio 3 dalies 1 pastraipa
	

	Komisijos siūlomas tekstas
	Pakeitimas

	Komisijai pagal 48a straipsnį suteikiami įgaliojimai priimti deleguotuosius aktus, kad būtų papildyta ši direktyva, siekiant numatyti riboto užtikrinimo standartus, kuriais būtų nustatytos procedūros, kurias auditorius (-iai) ir audito įmonė(s) turi atlikti, kad galėtų parengti savo informacijos apie tvarumą teikimo užtikrinimo išvadas, įskaitant užduoties planavimą, rizikos įvertinimą ir reagavimą į riziką, ir tai, kokios rūšies išvados turi būti įtrauktos į informacijos apie tvarumą teikimo užtikrinimo išvadą arba, kai tinkama, į audito išvadą.
	Ne vėliau kaip 2026 m. spalio 1 d. Komisija pagal 48a straipsnį priima deleguotuosius aktus, kad būtų papildyta ši direktyva, siekiant numatyti riboto užtikrinimo standartus, kuriais būtų nustatytos procedūros, kurias auditorius (-iai) ir audito įmonė (-ės) turi atlikti, kad galėtų parengti savo informacijos apie tvarumą teikimo užtikrinimo išvadas, įskaitant užduoties planavimą, rizikos įvertinimą ir reagavimą į riziką, ir tai, kokios rūšies išvados turi būti įtrauktos į informacijos apie tvarumą teikimo užtikrinimo išvadą arba, kai tinkama, į audito išvadą.



Pakeitimas		31

Pasiūlymas dėl direktyvos
1 straipsnio 1 dalies 1 punktas
Direktyva 2006/43/EB
26a straipsnio 3 dalies 2 pastraipos įžanginė dalis
	

	Komisijos siūlomas tekstas
	Pakeitimas

	Pirmoje pastraipoje nurodytus užtikrinimo standartus Komisija gali priimti tik tuo atveju, jei tie standartai:
	Pirmoje pastraipoje nurodytus užtikrinimo standartus Komisija priima gavusi EFRAG nuomonę, kartu užtikrindama, kad:


Pakeitimai		230 ir 289

Pasiūlymas dėl direktyvos

2 straipsnio 1 dalies 1 punkto a papunktis
Direktyva 2013/34/ES
1 straipsnio 3 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Šios direktyvos 19a, 19b, 29a, 29aa, 29d, 30 ir 33 straipsniuose, 34 straipsnio 1 dalies antros pastraipos aa punkte, 34 straipsnio 2 ir 3 dalyse ir 51 straipsnyje nustatytos derinimo priemonės taip pat taikomos valstybių narių įstatymams ir kitiems teisės aktams, susijusiems su toliau nurodytomis įmonėmis, neatsižvelgiant į jų teisinę formą, su sąlyga, kad tos įmonės yra didžiosios įmonės, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 000 darbuotojų:
	„ Šios direktyvos 19a, 19b, 29a, 29aa, 29d, 30 ir 33 straipsniuose, 34 straipsnio 1 dalies antros pastraipos aa punkte, 34 straipsnio 2 ir 3 dalyse ir 51 straipsnyje nustatytos derinimo priemonės taip pat taikomos valstybių narių įstatymams ir kitiems teisės aktams, susijusiems su toliau nurodytomis įmonėmis, neatsižvelgiant į jų teisinę formą, su sąlyga, kad tų įmonių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 750 darbuotojų, o grynoji apyvarta viršija 450 000 000 EUR:“;



Pakeitimai		231 ir 290
Pasiūlymas dėl direktyvos
2 straipsnio 1 dalies 1 a punktas (naujas)
Direktyva 2013/34/ES
19 straipsnio 1 dalies 4 pastraipa
	

	Komisijos siūlomas tekstas
	Pakeitimas

	
	1a)	19 straipsnio 1 dalies ketvirta pastraipa pakeičiama taip:

	
	„Įmonės, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 750 darbuotojų, o grynoji apyvarta viršija 450 000 000 EUR, teikia informaciją apie pagrindinius nematerialiuosius išteklius ir paaiškina, kaip įmonės verslo modelis iš esmės priklauso nuo tokių išteklių ir kaip tokie ištekliai yra įmonės vertės kūrimo šaltinis.“;



Pakeitimai		232 ir 291

Pasiūlymas dėl direktyvos
2 straipsnio 1 dalies 2 punkto a papunktis
Direktyva 2013/34/ES
19a straipsnio 1 dalies 1 pastraipa
	

	Komisijos siūlomas tekstas
	Pakeitimas

	Didžiosios įmonės, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 000 darbuotojų, į vadovybės pranešimą įtraukia informaciją, reikalingą įmonės poveikiui tvarumo klausimams suprasti, ir informaciją, reikalingą poveikiui, kurį įmonės veiklos pokyčiams, veiklos rezultatams ir būklei turi tvarumo klausimai, suprasti.
	Įmonės, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 750 darbuotojų, o grynoji apyvarta viršija 450 000 000 EUR, į vadovybės pranešimą įtraukia informaciją, reikalingą įmonės poveikiui tvarumo klausimams suprasti, ir informaciją, reikalingą poveikiui, kurį įmonės veiklos pokyčiams, veiklos rezultatams ir būklei turi tvarumo klausimai, suprasti.



Pakeitimas		35

Pasiūlymas dėl direktyvos
2 straipsnio 1 dalies 2 punkto a a papunktis (naujas)
Direktyva 2013/34/ES
19a straipsnio 1 dalies 2 a pastraipa (nauja)
	

	Komisijos siūlomas tekstas
	Pakeitimas

	
	aa)	1 dalis papildoma šia pastraipa:

	
	„Įmonės, kurios yra finansų kontroliuojančiosios įmonės, kaip apibrėžta 2 straipsnio 15 dalyje, atleidžiamos nuo pareigų pagal šią direktyvą vykdymo.“;


Pakeitimai		233 ir 292
Pasiūlymas dėl direktyvos
2 straipsnio 1 dalies2 punkto b papunkčio i punktas
Direktyva 2013/34/ES
19a straipsnio 3 dalies 1 pastraipa
	

	Komisijos siūlomas tekstas
	Pakeitimas

	Kai taikytina, 1 ir 2 dalyse nurodyta informacija apima informaciją apie grupės veiklą ir jos vertės grandinę, įskaitant produktus ir paslaugas, verslo santykius ir tiekimo grandinę. Valstybės narės užtikrina, kad teikdamos informaciją apie tvarumą, kaip reikalaujama pagal šią direktyvą, įmonės iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 000 darbuotojų, nesiektų gauti platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės. Laikoma, kad įmonės, kurios teikia būtiną vertės grandinės informaciją, iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 000 darbuotojų, neteikdamos platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės, įvykdė šioje pastraipoje nustatytą pareigą teikti vertės grandinės informaciją.
	„Kai taikytina, 1 ir 2 dalyse nurodyta informacija apima informaciją apie įmonės veiklą ir jos vertės grandinę, įskaitant produktus ir paslaugas, verslo santykius ir tiekimo grandinę. Valstybės narės užtikrina, kad teikdamos informaciją apie tvarumą, kaip reikalaujama pagal šią direktyvą, įmonės iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 750 darbuotojų, o grynoji apyvarta neviršija 450 000 000 EUR, nesiektų gauti platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės. Laikoma, kad įmonės, kurios teikia būtiną vertės grandinės informaciją, iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 750 darbuotojų, o grynoji apyvarta neviršija 450 000 000 EUR, neteikdamos platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės, įvykdė šioje pastraipoje nustatytą pareigą teikti vertės grandinės informaciją.“;



Pakeitimai		37 ir 256

Pasiūlymas dėl direktyvos
2 straipsnio 1 dalies 2 punkto b papunkčio i a punktas (naujas)
Direktyva 2013/34/ES
19a straipsnio 3 dalies 2 pastraipa
	

	Dabartinis tekstas
	Pakeitimas

	
	ia)	antra pastraipa pakeičiama taip:

	Pagal Europos Parlamento ir Tarybos direktyvos (ES) 2022/2464(13) 5 straipsnio 2 dalį valstybių narių priimtų teisės aktų pirmuosius trejus taikymo metus ir tuo atveju, kai įmonė neturi visos reikiamos informacijos apie savo vertės grandinę, ji paaiškina, kokias pastangas deda siekdama gauti reikiamą informaciją apie savo vertės grandinę, priežastis, kodėl nebuvo gauta visa reikiama informacija, ir planus, kaip ji ateityje ketina gauti reikiamą informaciją.
	„Tuo atveju, kai įmonė neturi visos reikiamos informacijos apie savo vertės grandinę, ji paaiškina, kokias pastangas deda siekdama gauti reikiamą informaciją apie savo vertės grandinę, priežastis, kodėl nebuvo gauta visa reikiama informacija, ir planus, kaip ji ateityje ketina gauti reikiamą informaciją.“;

	13) 2022 m. gruodžio 14 d. Europos Parlamento ir Tarybos direktyva (ES) 2022/2464, kuria iš dalies keičiamas Reglamentas (ES) Nr. 537/2014, Direktyva 2004/109/EB, Direktyva 2006/43/EB ir Direktyva 2013/34/ES dėl įmonių informacijos apie tvarumą teikimo (OL L 322, 2022 12 16, p. 15, ELI: http://data.europa.eu/eli/dir/2022/2464/oj).
	



Pakeitimas		38

Pasiūlymas dėl direktyvos
2 straipsnio 1 dalies 2 punkto b papunkčio i i punktas
Direktyva 2013/34/ES
19a straipsnio 3 dalies 4a pastraipa
	

	Komisijos siūlomas tekstas
	Pakeitimas

	„Pirma pastraipa nedaro poveikio Sąjungos reikalavimams įmonėms vykdyti išsamaus patikrinimo procesą.“;
	„Pirma pastraipa nedaro poveikio informacijos prašymams, pateiktiems kitais tikslais nei informacijos apie tvarumą teikimas, kaip reikalaujama šioje direktyvoje, be kita ko, Sąjungos reikalavimams įmonėms vykdyti išsamaus patikrinimo procesą.“;



Pakeitimas		39

Pasiūlymas dėl direktyvos
2 straipsnio 1 dalies 2 punkto b a papunktis (naujas)
Direktyva 2013/34/ES
19a straipsnio 4 a dalis (nauja)
	

	Komisijos siūlomas tekstas
	Pakeitimas

	
	ba)	įterpiama ši dalis:

	
	„4a.	Šiame straipsnyje nustatytos pareigos teikti informaciją nedaro poveikio Europos Parlamento ir Tarybos direktyvai (ES) 2016/943. Todėl nereikalaujama, kad įmonės atskleistų informaciją apie intelektinį kapitalą, intelektinę nuosavybę arba praktinę patirtį, verslo informaciją arba technologinę informaciją, kuri yra komercinės paslaptys, kaip apibrėžta Direktyvos (ES) 2016/943 2 straipsnio 1 punkte.“;



Pakeitimas		40

Pasiūlymas dėl direktyvos
2 straipsnio 1 dalies 2 punkto c a papunktis (naujas)
Direktyva 2013/34/ES
19a straipsnio 10 dalis
	

	Dabartinis tekstas
	Pakeitimas

	
	ca)	10 dalis pakeičiama taip:

	10.	9 dalyje nustatyta išimtis taip pat taikoma viešojo intereso įmonėms, kurioms taikomi šio straipsnio reikalavimai, išskyrus didžiąsias įmones, kurios yra viešojo intereso įmonės, apibrėžtos šios direktyvos 2 straipsnio 1 punkto a papunktyje.
	„10.	9 dalyje nustatyta išimtis taip pat taikoma viešojo intereso įmonėms, kurioms taikomi šio straipsnio reikalavimai.“;



Pakeitimai		134 ir 41

Pasiūlymas dėl direktyvos
2 straipsnio 1 dalies 3 punktas
Direktyva 2013/34/ES
19b straipsnis
	

	Komisijos siūlomas tekstas
	Pakeitimas

	3) įterpiamas 19b straipsnis:
	Išbraukta.

	[...]
	



Pakeitimai		234 ir 293
Pasiūlymas dėl direktyvos
2 straipsnio 1 pastraipos 4 punkto a papunktis
Direktyva 2013/34/ES
29a straipsnio 1 dalies 1 pastraipa
	

	Komisijos siūlomas tekstas
	Pakeitimas

	Didelės grupės, kurios vidutinis darbuotojų skaičius per finansinius metus, vertinant konsoliduotai, paskutinę ataskaitinio laikotarpio dieną viršija 1 000 darbuotojų, patronuojančiosios įmonės į konsoliduotą vadovybės pranešimą įtraukia informaciją, reikalingą grupės poveikiui tvarumo klausimams suprasti, ir informaciją, reikalingą poveikiui, kurį grupės veiklos pokyčiams, veiklos rezultatams ir būklei turi tvarumo klausimai, suprasti.
	„Grupės, kurios vidutinis darbuotojų skaičius per finansinius metus, vertinant konsoliduotai, paskutinę ataskaitinio laikotarpio dieną viršija 1 750 darbuotojų, o grynoji apyvarta viršija 450 000 000 EUR, patronuojančiosios įmonės į konsoliduotą vadovybės pranešimą įtraukia informaciją, reikalingą grupės poveikiui tvarumo klausimams suprasti, ir informaciją, reikalingą poveikiui, kurį grupės veiklos pokyčiams, veiklos rezultatams ir būklei turi tvarumo klausimai, suprasti.“;



Pakeitimas		43

Pasiūlymas dėl direktyvos
2 straipsnio 1 dalies 4 punkto a a papunktis (naujas)
Direktyva 2013/34/ES
29a straipsnio 1 dalies 1 a pastraipa (nauja)
	

	Komisijos siūlomas tekstas
	Pakeitimas

	
	aa)	1 dalis papildoma šiomis pastraipomis:

	
	„Patronuojančiosios įmonės, kurios yra finansų kontroliuojančiosios įmonės, kaip apibrėžta 2 straipsnio 15 dalyje, atleidžiamos nuo šiame straipsnyje nustatytų pareigų vykdymo.

	
	Jeigu patronuojančioji įmonė neseniai įsigijo patronuojamąsias įmones, kurioms netaikoma pirmoje pastraipoje nurodytas informacijos teikimas, ji galės pasinaudoti 24 mėnesių pereinamuoju laikotarpiu, kol į konsoliduotą informaciją apie tvarumą privalės įtraukti informaciją apie savo naują patronuojamąją įmonę.“;



Pakeitimai		235 ir 294
Pasiūlymas dėl direktyvos
2 straipsnio 1 dalies 4 punkto b papunkčio i punktas
Direktyva 2013/34/ES
29a straipsnio 3 dalies 1 pastraipa
	

	Komisijos siūlomas tekstas
	Pakeitimas

	Kai taikytina, 1 ir 2 dalyse nurodyta informacija apima informaciją apie grupės veiklą ir jos vertės grandinę, įskaitant produktus ir paslaugas, verslo santykius ir tiekimo grandinę. Valstybės narės užtikrina, kad teikdamos informaciją apie tvarumą, kaip reikalaujama pagal šią direktyvą, įmonės iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 000 darbuotojų, nesiektų gauti platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės. Laikoma, kad įmonės, kurios teikia būtiną vertės grandinės informaciją, iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 000 darbuotojų, neteikdamos platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės, įvykdė šioje pastraipoje nustatytą pareigą teikti vertės grandinės informaciją.
	„Kai taikytina, 1 ir 2 dalyse nurodyta informacija apima informaciją apie grupės veiklą ir jos vertės grandinę, įskaitant produktus ir paslaugas, verslo santykius ir tiekimo grandinę. Valstybės narės užtikrina, kad teikdamos informaciją apie tvarumą, kaip reikalaujama pagal šią direktyvą, įmonės iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 750 darbuotojų, o grynoji apyvarta neviršija 450 000 000 EUR, nesiektų gauti platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės. Laikoma, kad įmonės, kurios teikia būtiną vertės grandinės informaciją, iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 750 darbuotojų, o grynoji apyvarta neviršija 450 000 000 EUR, neteikdamos platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės, įvykdė šioje pastraipoje nustatytą pareigą teikti vertės grandinės informaciją.“;


Pakeitimas		45

Pasiūlymas dėl direktyvos
2 straipsnio 1 dalies 4 punkto b papunkčio i a punktas (naujas)
Direktyva 2013/34/ES
29a straipsnio 3 dalies 2 pastraipa
	

	Dabartinis tekstas
	Pakeitimas

	
	ia)	antra pastraipa pakeičiama taip:

	Pagal Europos Parlamento ir Tarybos direktyvos (ES) 2022/2464 5 straipsnio 2 dalį valstybių narių priimtų teisės aktų pirmuosius trejus taikymo metus ir tuo atveju, kai patronuojančioji įmonė neturi visos reikiamos informacijos apie savo vertės grandinę, ji paaiškina, kokias pastangas deda siekdama gauti reikiamą informaciją apie savo vertės grandinę, priežastis, kodėl nebuvo gauta visa reikiama informacija, ir planus, kaip ji ateityje ketina gauti reikiamą informaciją.
	„Tuo atveju, kai įmonė neturi visos reikiamos informacijos apie savo vertės grandinę, ji paaiškina, kokias pastangas deda siekdama gauti reikiamą informaciją apie savo vertės grandinę, priežastis, kodėl nebuvo gauta visa reikiama informacija, ir planus, kaip ji ateityje ketina gauti reikiamą informaciją. “;



Pakeitimas		46

Pasiūlymas dėl direktyvos
2 straipsnio 1 dalies 4 punkto b papunkčio i i punktas
Direktyva 2013/34/ES
29a straipsnio 3 dalies 4a pastraipa
	

	Komisijos siūlomas tekstas
	Pakeitimas

	„Pirma pastraipa nedaro poveikio Sąjungos reikalavimams įmonėms vykdyti išsamaus patikrinimo procesą.“;
	„Pirma pastraipa nedaro poveikio informacijos prašymams, pateiktiems kitais tikslais nei informacijos apie tvarumą teikimas, kaip reikalaujama šioje direktyvoje, be kita ko, Sąjungos reikalavimams įmonėms vykdyti išsamaus patikrinimo procesą.“;



Pakeitimas		47

Pasiūlymas dėl direktyvos
2 straipsnio 1 dalies 4 punkto b a papunktis (naujas)
Direktyva 2013/34/ES
29a straipsnio 3 dalies 5 a pastraipa (nauja)
	

	Komisijos siūlomas tekstas
	Pakeitimas

	
	ba)	pridedama ši pastraipa:

	
	„5a.	Šiame straipsnyje nustatytos pareigos teikti informaciją nedaro poveikio Direktyvai (ES) 2016/943. Todėl nereikalaujama, kad įmonės atskleistų informaciją apie intelektinį kapitalą, intelektinę nuosavybę arba praktinę patirtį, verslo informaciją arba technologinę informaciją, kuri yra komercinės paslaptys, kaip apibrėžta Direktyvos (ES) 2016/943 2 straipsnio 1 punkte.“;



Pakeitimas		48

Pasiūlymas dėl direktyvos
2 straipsnio 1 dalies 4 punkto b a papunktis (naujas)
Direktyva 2013/34/ES
29a straipsnio 8 dalies 1 pastraipa
	

	Dabartinis tekstas
	Pakeitimas

	
	bb)	8 dalies pirma pastraipa pakeičiama taip:

	Jei tenkinamos antroje pastraipoje nustatytos sąlygos, patronuojančioji įmonė, kuri kartu yra patronuojamoji įmonė, yra atleidžiama nuo šio straipsnio 1–5 dalyse nurodytų reikalavimų (toliau – patronuojančioji įmonė, kuriai netaikomi reikalavimai), jeigu tokia patronuojančioji įmonė ir jos patronuojamosios įmonės yra įtrauktos į konsoliduotąjį vadovybės pranešimą, parengtą laikantis 29 straipsnio ir šio straipsnio. Patronuojančioji įmonė, kuri yra patronuojančiosios įmonės, įsisteigusios trečiojoje valstybėje, patronuojamoji įmonė, taip pat atleidžiama nuo šio straipsnio 1–5 dalyse nustatytų reikalavimų, jeigu tokia patronuojančioji įmonė ir jos patronuojamosios įmonės yra įtrauktos į tos patronuojančiosios įmonės, kuri yra įsteigta trečiojoje valstybėje, konsoliduotąją informaciją apie tvarumą ir jeigu ši konsoliduotoji informacija apie tvarumą yra parengta laikantis informacijos apie tvarumą teikimo standartų, priimtų pagal 29b straipsnį, arba būdu, lygiaverčiu informacijos apie tvarumą teikimo standartams, kaip nustatyta pagal Komisijos įgyvendinimo aktą dėl informacijos apie tvarumą teikimo standartų lygiavertiškumo, priimto pagal Direktyvos 2004/109/EB 23 straipsnio 4 dalies trečią pastraipą.
	„Jei tenkinamos antroje pastraipoje nustatytos sąlygos, patronuojančioji įmonė, kuri kartu yra patronuojamoji įmonė, yra atleidžiama nuo šio straipsnio 1–5 dalyse nurodytų reikalavimų (toliau – patronuojančioji įmonė, kuriai netaikomi reikalavimai), jeigu tokia patronuojančioji įmonė ir jos patronuojamosios įmonės yra įtrauktos į konsoliduotąjį vadovybės pranešimą, parengtą laikantis 29 straipsnio ir šio straipsnio. Patronuojančioji įmonė, kuri yra patronuojančiosios įmonės, įsisteigusios trečiojoje valstybėje, patronuojamoji įmonė, taip pat atleidžiama nuo šio straipsnio 1–5 dalyse nustatytų reikalavimų, jeigu:

	
	i)	tokia patronuojančioji įmonė ir jos patronuojamosios įmonės yra įtrauktos į tos patronuojančiosios įmonės, kuri yra įsteigta trečiojoje valstybėje, konsoliduotąją informaciją apie tvarumą ir jeigu ši konsoliduotoji informacija apie tvarumą yra parengta laikantis informacijos apie tvarumą teikimo standartų, priimtų pagal 29b straipsnį, arba būdu, lygiaverčiu informacijos apie tvarumą teikimo standartams, kaip nustatyta pagal Komisijos įgyvendinimo aktą dėl informacijos apie tvarumą teikimo standartų lygiavertiškumo, priimto pagal Direktyvos 2004/109/EB 23 straipsnio 4 dalies trečią pastraipą;

	
	ii)	patronuojančioji įmonė yra finansų kontroliuojančioji bendrovė, kaip apibrėžta 2 straipsnio 15 punkte, kuri Sąjungoje neturi patronuojamųjų įmonių, vykdančių veiklą.“;



Pakeitimas		49

Pasiūlymas dėl direktyvos
2 straipsnio 1 dalies 4 punkto b c papunktis (naujas)
Direktyva 2013/34/ES
29a straipsnio 9 dalis
	

	Dabartinis tekstas
	Pakeitimas

	
	bc)	9 dalis pakeičiama taip:

	9.	8 dalyje nustatyta išimtis taip pat taikoma viešojo intereso įmonėms, kurioms taikomi šio straipsnio reikalavimai, išskyrus didžiąsias įmones, kurios yra viešojo intereso įmonės, apibrėžtos šios direktyvos 2 straipsnio 1 punkto a papunktyje.

	„9.	8 dalyje nustatyta išimtis taip pat taikoma viešojo intereso įmonėms, kurioms taikomi šio straipsnio reikalavimai.“;



Pakeitimai		50 ir 138

Pasiūlymas dėl direktyvos
2 straipsnio 1 dalies 5 punktas
Direktyva 2013/34/ES
29aa straipsnis
	

	Komisijos siūlomas tekstas
	Pakeitimas

	5)	įterpiamas 29aa straipsnis:
	Išbraukta.

	[...]
	



Pakeitimas		51

Pasiūlymas dėl direktyvos
2 straipsnio 1 dalies 6 punkto -a papunktis
Direktyva 2013/34/ES
29b straipsnio 1 dalies 2 a pastraipa (nauja)
	

	Komisijos siūlomas tekstas
	Pakeitimas

	
	-a)	1 dalyje po antros pastraipos įterpiama ši pastraipa:

	
	„Komisija, pasikonsultavusi su atitinkamais suinteresuotaisiais subjektais, parengia savanoriškas konkretiems sektoriams skirtas gaires, kad padėtų to paties sektoriaus įmonėms atlikti reikšmingumo vertinimą. Šiose gairėse teikiama specialiai pritaikyta parama nustatant ir atskleidžiant sektoriui svarbų tvarumo poveikį, riziką ir galimybes, užtikrinant tame pačiame sektoriuje veikiančių įmonių nuoseklumą ir palyginamumą.“;



Pakeitimas		52

Pasiūlymas dėl direktyvos
2 straipsnio 1 dalies 6 punkto a papunktis
Direktyva 2013/34/ES
29b straipsnio 1 dalis
	

	Komisijos siūlomas tekstas
	Pakeitimas

	a)	1 dalies trečia ir ketvirta pastraipos išbraukiamos;
	a)	1 dalies trečia, ketvirta ir šešta pastraipos išbraukiamos;



Pakeitimas		53

Pasiūlymas dėl direktyvos
2 straipsnio 1 dalies 6 punkto a a papunktis (naujas)
Direktyva 2013/34/ES
29b straipsnio 2 dalies 1 pastraipa
	

	Dabartinis tekstas
	Pakeitimas

	
	aa)	2 dalies pirma pastraipa pakeičiama taip:

	Informacijos apie tvarumą teikimo standartais užtikrinama pateikiamos informacijos kokybė reikalaujant, kad ji būtų suprantama, aktuali, patikrinama, palyginama ir pateikta tinkamai. Informacijos apie tvarumą teikimo standartais vengiama įmonėms užkrauti neproporcingai didelę administracinę naštą, be kita ko, kiek įmanoma labiau atsižvelgiant į pasaulinių informacijos apie tvarumą teikimo standartų nustatymo iniciatyvų darbą, kaip reikalaujama pagal 5 dalies a punktą.
	„Informacijos apie tvarumą teikimo standartais užtikrinama pateikiamos informacijos kokybė reikalaujant, kad ji būtų paprasta, prieinama, racionalizuota, suprantama, proporcinga, aktuali, patikrinama, palyginama ir pateikta tinkamai. Informacijos apie tvarumą teikimo standartai:

	
	a)	 kiek įmanoma, yra kiekybinio pobūdžio;

	
	b)	jais vengiama dvigubo informacijos teikimo ir bet kokio dubliavimosi su pareigomis, kylančiomis iš kitų teisėkūros priemonių;

	
	c)	jais vengiama įmonėms užkrauti neproporcingai didelę administracinę ir finansinę naštą ir

	
	d)	jais kiek įmanoma labiau užtikrinamas sąveikumas su tarptautiniu mastu pripažintais standartais, nustatytais pagal pasaulinių informacijos apie tvarumą teikimo standartų nustatymo iniciatyvas, kaip reikalaujama pagal 5 dalies a punktą.“;


Pakeitimai		236, 295 ir 296

Pasiūlymas dėl direktyvos
2 straipsnio 1 dalies 6 punkto b papunktis
Direktyva 2013/34/ES
29b straipsnio 4 dalies 1 pastraipa
	

	Komisijos siūlomas tekstas
b)	4 dalies pirmos pastraipos paskutinis sakinys pakeičiamas taip:
	Pakeitimas
b)	4 dalies pirma pastraipa pakeičiama taip:

	Informacijos apie tvarumą teikimo standartuose nenurodoma atskleistina informacija, dėl kurios įmonės iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 000 darbuotojų, turėtų gauti platesnės apimties informaciją nei ta, kurią reikia atskleisti pagal 29ca straipsnyje nurodytus savanoriškai taikytinus informacijos apie tvarumą teikimo standartus.
	„Informacijos apie tvarumą teikimo standartuose atsižvelgiama į sunkumus, be kita ko, iš šios direktyvos kylančius apribojimus, su kuriais įmonės gali susidurti rinkdamos informaciją iš visos savo vertės grandinės dalyvių, ypač iš tų, kuriems nėra taikomi 19a arba 29a straipsnyje nustatyti informacijos apie tvarumą teikimo reikalavimai, ir iš tiekėjų besiformuojančios rinkos ekonomikos šalyse. Informacijos apie tvarumą teikimo standartuose nurodoma su vertės grandinėmis susijusi atskleistina informacija, kuri turi būti proporcinga ir atitikti vertės grandinėse dalyvaujančių įmonių pajėgumus ir ypatumus bei jų veiklos mastą ir sudėtingumą, ypač tų įmonių, kurioms netaikomi 19a arba 29a straipsnyje nustatyti informacijos apie tvarumą teikimo reikalavimai. Informacijos apie tvarumą teikimo standartuose nenurodoma atskleistina informacija, dėl kurios įmonės iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 750 darbuotojų, o grynoji apyvarta neviršija 450 000 000 EUR, turėtų gauti platesnės apimties informaciją nei ta, kurią reikia atskleisti pagal 29ca straipsnyje nurodytus savanoriškai taikytinus informacijos apie tvarumą teikimo standartus.“;



Pakeitimas		55

Pasiūlymas dėl direktyvos
2 straipsnio 1 dalies 8 punktas
Direktyva 2013/34/ES
29ca straipsnio 1 dalis
	

	Komisijos siūlomas tekstas
	Pakeitimas

	1.	Kad įmonėms, nenurodytoms 19a straipsnio 1 dalyje ir 29a straipsnio 1 dalyje, būtų sudarytos palankesnės sąlygos savanoriškai teikti informaciją apie tvarumą, Komisija iki [4 mėnesiai po šios direktyvos įsigaliojimo] pagal 49 straipsnį priima deleguotąjį aktą, kuriuo ši direktyva papildoma nustatant informacijos apie tvarumą teikimo standartus, kuriuos tokios įmonės galėtų savanoriškai taikyti.
	1.	Kad įmonėms, nenurodytoms 19a straipsnio 1 dalyje ir 29a straipsnio 1 dalyje, būtų sudarytos palankesnės sąlygos savanoriškai teikti informaciją apie tvarumą ir kad būtų apribota informacija, kurios gali būti prašoma iš tokių įmonių šios direktyvos tikslais, Komisija iki [4 mėnesiai po šios direktyvos įsigaliojimo] pagal 49 straipsnį priima deleguotąjį aktą, kuriuo ši direktyva papildoma nustatant informacijos apie tvarumą teikimo standartus, kuriuos tokios įmonės galėtų savanoriškai taikyti.



Pakeitimas		56

Pasiūlymas dėl direktyvos
2 straipsnio 1 dalies 8 punktas
Direktyva 2013/34/ES
29ca straipsnio 2 dalis
	

	Komisijos siūlomas tekstas
	Pakeitimas

	2.	1 dalyje nurodyti informacijos apie tvarumą teikimo standartai yra proporcingi ir aktualūs įmonių, kurioms jie skirti, pajėgumams ir ypatumams, taip pat jų veiklos mastui ir sudėtingumui. Juose taip pat, kiek tai įmanoma, nurodoma tokios informacijos apie tvarumą pateikimo struktūra.“;
	2.	1 dalyje nurodyti informacijos apie tvarumą teikimo standartai yra pagrįsti Komisijos rekomendacija 2025/4984, proporcingi įmonių dydžiui ir aktualūs įmonių, kurioms jie skirti, pajėgumams ir ypatumams, taip pat jų veiklos mastui ir sudėtingumui. Juose taip pat, kiek tai įmanoma, nurodoma tokios informacijos apie tvarumą pateikimo struktūra. Vertės grandinės įmonės gali pasirinkti šabloną informacijai apie tvarumą teikti, kad informacijos prašančioms įmonėms nereikėtų vertinti ar nustatyti visų jų vertės grandinės subjektų dydžio kategorijų.



Pakeitimas		57

Pasiūlymas dėl direktyvos
2 straipsnio 1 dalies 8 punktas
Direktyva 2013/34/ES
29ca straipsnio 3 dalis (nauja)
	

	Komisijos siūlomas tekstas
	Pakeitimas

	
	3.	Komisija ne rečiau kaip kas ketverius metus nuo 1 dalyje nurodyto deleguotojo akto taikymo pradžios dienos jį peržiūri ir prireikus iš dalies pakeičia, kad būtų atsižvelgta į pokyčius, susijusius su informacijos apie tvarumą teikimu.



Pakeitimas		58

Pasiūlymas dėl direktyvos
2 straipsnio 1 dalies 8 punktas
Direktyva 2013/34/ES
29ca straipsnio 4 dalis (nauja)
	

	Komisijos siūlomas tekstas
	Pakeitimas

	
	4.	Iš dalies keisdama deleguotuosius aktus pagal 3 dalį, Komisija atsižvelgia į EFRAG technines rekomendacijas.“;



Pakeitimas		59

Pasiūlymas dėl direktyvos
2 straipsnio 1 dalies 10 punktas
Direktyva 2013/34/ES
33 straipsnio 1 dalies 2 pastraipa
	

	Komisijos siūlomas tekstas
	Pakeitimas

	Nukrypstant nuo 1 pastraipos, valstybės narės užtikrina, kad įmonės administracinio, valdymo ir priežiūros organų nariai, veikdami pagal kompetenciją, kuri jiems suteikta nacionaliniais teisės aktais, neturėtų kolektyvinės pareigos užtikrinti, kad vadovybės pranešimas arba, kai taikytina, konsoliduotasis vadovybės pranešimas būtų parengti pagal 29d straipsnį.“;
	Nukrypstant nuo 1 pastraipos, valstybės narės gali nustatyti, kad įmonės administracinio, valdymo ir priežiūros organų nariai, veikdami pagal kompetenciją, kuri jiems suteikta nacionaliniais teisės aktais, neturėtų kolektyvinės pareigos užtikrinti, kad vadovybės pranešimas arba, kai taikytina, konsoliduotasis vadovybės pranešimas būtų parengti pagal 29d straipsnį.“;


Pakeitimai		237 ir 297

Pasiūlymas dėl direktyvos
2 straipsnio 1 dalies 11 punkto b papunktis
Direktyva 2013/34/ES
34 straipsnio 2a dalis
	

	Komisijos siūlomas tekstas
	Pakeitimas

	2a.	Valstybės narės užtikrina, kad 1 dalies antros pastraipos aa punkte nurodyta nuomonė būtų parengta visapusiškai atsižvelgiant į įmonių pareigą nesiekti iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 000 darbuotojų, gauti platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės.
	2a.	Valstybės narės užtikrina, kad 1 dalies antros pastraipos aa punkte nurodyta nuomonė būtų parengta visapusiškai atsižvelgiant į įmonių pareigą nesiekti iš savo vertės grandinės įmonių, kurių vidutinis darbuotojų skaičius per finansinius metus paskutinę ataskaitinio laikotarpio dieną neviršija 1 750 darbuotojų, o grynoji apyvarta neviršija 450 000 000 EUR, gauti platesnės apimties informacijos nei ta, kuri nurodyta 29ca straipsnyje nurodytuose savanoriškai taikytinuose standartuose, išskyrus papildomą informaciją apie tvarumą, kuria paprastai dalijasi atitinkamo sektoriaus įmonės.“;



Pakeitimas		61

Pasiūlymas dėl direktyvos
2 straipsnio 1 dalies 11 punkto b a papunktis (naujas)
Direktyva 2013/34/ES
34 straipsnio 2 b dalis (nauja)
	

	Komisijos siūlomas tekstas
	Pakeitimas

	
	ba)	įterpiama ši dalis:

	
	„2b. 	Valstybės narės užtikrina, kad 1 dalies antros pastraipos aa punkte nurodyta nuomonė būtų parengta visapusiškai atsižvelgiant į galimybę vertės grandinės įmonėms nepateikti informacijos išimtiniais atvejais, kai pagal trečiosios šalies teisę įsteigtai įmonei gali būti pritaikytos sankcijos dėl trečiosios šalies teisės aktų vien dėl to, kad ji perdavė tvarumo duomenis.“;



Pakeitimas		62

Pasiūlymas dėl direktyvos
2 straipsnio 1 dalies 12 punkto -a papunktis (naujas)
Direktyva 2013/34/ES
40a straipsnio 1 dalies 1 pastraipa
	

	Dabartinis tekstas
	Pakeitimas

	
	-a)	pirma pastraipa pakeičiama taip:

	Valstybė narė reikalauja, kad jos teritorijoje įsteigta patronuojamoji įmonė, kurios pagrindinė patronuojančioji įmonė yra reglamentuojama trečiosios valstybės teisės aktais, tos pagrindinės trečiosios valstybės patronuojančiosios įmonės grupės lygmeniu paskelbtų informaciją apie tvarumą, kurioje būtų pateikta 29a straipsnio 2 dalies a punkto iii–v papunkčiuose, b–f punktuose ir, kai tinkama, h punkte nurodyta informacija, ir užtikrintų jos prieinamumą.
	„Valstybė narė reikalauja, kad jos teritorijoje įsteigta patronuojamoji įmonė, kurios pagrindinė patronuojančioji įmonė yra reglamentuojama trečiosios valstybės teisės aktais, tos pagrindinės trečiosios valstybės patronuojančiosios įmonės grupės lygmeniu paskelbtų informaciją apie tvarumą, kurioje būtų pateikta 29a straipsnio 2 dalies a punkto iii–v papunkčiuose, b–f punktuose ir, kai tinkama, h punkte nurodyta informacija, laikantis 29a straipsnio 3 dalies, ir užtikrintų jos prieinamumą.“;



Pakeitimas		63

Pasiūlymas dėl direktyvos
2 straipsnio 1 dalies 12 punkto a papunktis
Direktyva 2013/34/ES
40a straipsnio 1 dalies 2 pastraipa
	

	Komisijos siūlomas tekstas
	Pakeitimas

	„Pirma pastraipa taikoma tik didžiosioms patronuojamosioms įmonėms, kaip apibrėžta šios direktyvos 3 straipsnio 4 dalyje.“;
	„Pirma pastraipa taikoma tik patronuojamosioms įmonėms, kurių grynoji apyvarta per ankstesnius finansinius metus paskutinę ataskaitinio laikotarpio dieną viršijo 450 000 000 EUR.“;



Pakeitimas		64

Pasiūlymas dėl direktyvos
2 straipsnio 1 dalies 12 punkto b papunktis
Direktyva 2013/34/ES
40a straipsnio 1 dalies 4 pastraipa
	

	Komisijos siūlomas tekstas
	Pakeitimas

	b)	ketvirta ir penkta pastraipos pakeičiamos taip:
	b)	ketvirta pastraipa pakeičiama taip:

	„Trečioje pastraipoje nurodyta taisyklė taikoma tik filialui, jei trečiosios valstybės įmonė neturi patronuojamosios įmonės, kaip nurodyta pirmoje pastraipoje, ir jei filialo grynoji apyvarta ankstesniais finansiniais metais viršijo šios direktyvos 3 straipsnio 4 dalies b punkte nurodytą ribą.
	„Trečioje pastraipoje nurodyta taisyklė taikoma tik filialui, jei trečiosios valstybės įmonė neturi patronuojamosios įmonės, kaip nurodyta pirmoje pastraipoje, ir jei filialo grynoji apyvarta ankstesniais finansiniais metais viršijo 450 000 000 EUR.“;



Pakeitimai		65 ir 336

Pasiūlymas dėl direktyvos
2 straipsnio 1 dalies 12 punkto b a papunktis (naujas)
Direktyva 2013/34/ES
40a straipsnio 1 dalies 5 pastraipa
	

	Komisijos siūlomas tekstas
	Pakeitimas

	
	ba)	penkta pastraipa išbraukiama;

	Pirma ir trečia pastraipos taikomos tose pastraipose nurodytoms patronuojamosioms įmonėms arba filialams tik tais atvejais, kai grupės lygmeniu arba, jei netaikoma, atskiros įmonės lygmeniu trečiosios valstybės įmonės grynoji apyvarta Sąjungoje kiekvienais iš pastarųjų dvejų finansinių metų iš eilės viršija 450 000 000 mln. EUR.“;
	



Pakeitimas		66

Pasiūlymas dėl direktyvos
2 straipsnio 1 dalies 13 punkto -a papunktis (naujas)
Direktyva 2013/34/ES
49 straipsnio 2 dalies pirmas sakinys
	

	Komisijos siūlomas tekstas
	Pakeitimas

	
	-a)	2 dalies pirmame sakinyje išbraukiama nuoroda į 29c straipsnį;



Pakeitimas		67

Pasiūlymas dėl direktyvos
2 straipsnio 1 dalies 13 punkto -a a papunktis (naujas)
Direktyva 2013/34/ES
49 straipsnio 3 dalies pirmas sakinys
	

	Komisijos siūlomas tekstas
	Pakeitimas

	
	-aa)	3 dalies pirmame sakinyje išbraukiama nuoroda į 29c straipsnį;



Pakeitimas		68

Pasiūlymas dėl direktyvos
2 straipsnio 1 dalies 13 punkto -a b papunktis (naujas)
Direktyva 2013/34/ES
49 straipsnio 3b dalis
	

	Komisijos siūlomas tekstas
	Pakeitimas

	
	-ab)	3b dalis iš dalies keičiama taip:

	
	i)	pirmos pastraipos įvadiniame sakinyje išbraukiama nuoroda į 29c straipsnį;

	
	ii)	ketvirtoje pastraipoje išbraukiama nuoroda į 29c straipsnį;

	
	iii)	šeštoje pastraipoje išbraukiama nuoroda į 29c straipsnį;



Pakeitimas		69

Pasiūlymas dėl direktyvos
2 straipsnio 1 dalies 13 punkto a papunkčio įžanginė dalis
Direktyva 2013/34/ES
49 straipsnio 3c dalis
	

	Komisijos siūlomas tekstas
	Pakeitimas

	a)	įterpiamos 3c–3e dalys:
	a)	įterpiamos šios 3c ir 3d dalys:



Pakeitimas		70

Pasiūlymas dėl direktyvos
2 straipsnio 1 dalies 13 punkto a papunktis
Direktyva 2013/34/ES
49 straipsnio 3c dalis
	

	Komisijos siūlomas tekstas
	Pakeitimas

	„3c.	19b straipsnio 5 dalyje, 29aa straipsnio 5 dalyje ir 29ca straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo [iš dalies keičiančios direktyvos įsigaliojimo data].
	„3c.	29ca straipsnyje nurodyti įgaliojimai priimti deleguotuosius aktus Komisijai suteikiami neribotam laikotarpiui nuo [iš dalies keičiančios direktyvos įsigaliojimo data].



Pakeitimas		71

Pasiūlymas dėl direktyvos
2 straipsnio 1 dalies 13 punkto a papunktis
Direktyva 2013/34/ES
49 straipsnio 3d dalis
	

	Komisijos siūlomas tekstas
	Pakeitimas

	3d.	Europos Parlamentas arba Taryba gali bet kada atšaukti 19b straipsnio 5 dalyje, 29aa straipsnio 5 dalyje ir 29ca straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.
	3d.	Europos Parlamentas arba Taryba gali bet kada atšaukti 29ca straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.“



Pakeitimas		72

Pasiūlymas dėl direktyvos
2 straipsnio 1 dalies 13 punkto a papunktis
Direktyva 2013/34/ES
49 straipsnio 3e dalis
	

	Komisijos siūlomas tekstas
	Pakeitimas

	3e.	Prieš priimdama deleguotuosius aktus ir jų rengimo metu pagal 19b straipsnio 5 dalį ir 29aa straipsnio 5 dalį Komisija surenka visas būtinas ekspertines žinias, be kita ko, konsultuodamasi su Reglamento (ES) 2020/852 24 straipsnyje nurodyta Valstybių narių ekspertų grupe tvarių finansų klausimais.“;
	Išbraukta.



Pakeitimas		73

Pasiūlymas dėl direktyvos
2 straipsnio 1 dalies 13 punkto b papunktis
Direktyva 2013/34/ES
49 straipsnio 5 dalis
	

	Komisijos siūlomas tekstas
	Pakeitimas

	„5.	Pagal 1 straipsnio 2 dalį, 3 straipsnio 13 dalį, 19b, 29aa, 29b, 29ca ar 40b straipsnius arba 46 straipsnio 2 dalį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus tam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“.
	„5.	Pagal 1 straipsnio 2 dalį, 3 straipsnio 13 dalį, 29b, 29ca ar 40b straipsnius arba 46 straipsnio 2 dalį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus tam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.“.


Pakeitimai		238 ir 298

Pasiūlymas dėl direktyvos
3 straipsnio 1 dalies 1 punkto b papunkčio i punktas
Direktyva (ES) 2022/2464
5 straipsnio 2 dalies 1 pastraipos b punkto i papunktis
	

	Komisijos siūlomas tekstas
	Pakeitimas

	i)	didžiosioms įmonėms, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 000 darbuotojų;
	i)	įmonėms, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 750 darbuotojų, o grynoji apyvarta viršija 450 000 000 EUR;“;



Pakeitimai		239 ir 299

Pasiūlymas dėl direktyvos
3 straipsnio 1 dalies 1 punkto b papunkčio i i punktas
Direktyva (ES) 2022/2464
5 straipsnio 2 dalies 1 pastraipos b punkto ii papunktis
	

	Komisijos siūlomas tekstas
	Pakeitimas

	ii)	didelės grupės, kurios vidutinis darbuotojų skaičius per finansinius metus paskutinę ataskaitinio laikotarpio dieną, vertinant konsoliduotai, viršija 1 000 darbuotojų, patronuojančiosioms įmonėms;
	ii)	grupės, kurios vidutinis darbuotojų skaičius per finansinius metus paskutinę ataskaitinio laikotarpio dieną, vertinant konsoliduotai, viršija 1 750 darbuotojų, o grynoji apyvarta viršija 450 000 000 EUR, patronuojančiosioms įmonėms;“;



Pakeitimai		240 ir 300

Pasiūlymas dėl direktyvos
3 straipsnio 1 dalies 2 punkto b papunkčio i punktas
Direktyva (ES) 2022/2464
5 straipsnio 2 dalies 3 pastraipos b punkto i papunktis
	

	Komisijos siūlomas tekstas
	Pakeitimas

	i)	emitentams, kaip apibrėžta Direktyvos 2004/109/EB 2 straipsnio 1 dalies d punkte, kurie yra didžiosios įmonės, kaip tai suprantama Direktyvos 2013/34/ES 3 straipsnio 4 dalyje, ir kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 000 darbuotojų;
	i)	emitentams, kaip apibrėžta Direktyvos 2004/109/EB 2 straipsnio 1 dalies d punkte, kurie yra įmonės, kurių vidutinis darbuotojų skaičius per finansinius metus paskutinę ataskaitinio laikotarpio dieną viršija 1 750 darbuotojų, o grynoji apyvarta viršija 450 000 000 EUR;“;



Pakeitimai		241 ir 301

Pasiūlymas dėl direktyvos
3 straipsnio 1 dalies 2 punkto b papunkčio i i punktas
Direktyva (ES) 2022/2464
5 straipsnio 2 dalies 3 pastraipos b punkto ii papunktis
	

	Komisijos siūlomas tekstas
	Pakeitimas

	ii)	emitentams, kaip apibrėžta Direktyvos 2004/109/EB 2 straipsnio 1 dalies d punkte, kurie yra didelės grupės, kurios vidutinis darbuotojų skaičius per finansinius metus paskutinę ataskaitinio laikotarpio dieną, vertinant konsoliduotai, viršija 1 000 darbuotojų, patronuojančiosios įmonės;“;
	ii)	emitentams, kaip apibrėžta Direktyvos 2004/109/EB 2 straipsnio 1 dalies d punkte, kurie yra grupės, kurios vidutinis darbuotojų skaičius per finansinius metus paskutinę ataskaitinio laikotarpio dieną, vertinant konsoliduotai, viršija 1 750 darbuotojų, o grynoji apyvarta viršija 450 000 000 EUR, patronuojančiosios įmonės;“;



Pakeitimai		397 ir 302

Pasiūlymas dėl direktyvos
4 straipsnio 1 dalies 1 punkto įžanginė dalis
Direktyva (ES) 2024/1760
1 straipsnio 1 dalies c punktas
	

	Komisijos siūlomas tekstas
	Pakeitimas

	(1)	1 straipsnio 1 dalies c punktas pakeičiamas taip:
	1)	1 straipsnio 1 dalies c punktas išbraukiamas.



Pakeitimas		304

Pasiūlymas dėl direktyvos
4 straipsnio 1 dalies 1 a punktas (naujas)
Direktyva (ES) 2024/1760
2 straipsnis
	

	Komisijos siūlomas tekstas
	Pakeitimas

	
	1a)	2 straipsnis iš dalies keičiamas taip:

	
	a) 1 dalies a punktas pakeičiamas taip:

	
	„a) paskutiniaisiais finansiniais metais, už kuriuos buvo ar turėjo būti patvirtintos metinės finansinės ataskaitos, vidutinis įmonės darbuotojų skaičius viršijo 5 000 ir jos pasaulinė grynoji apyvarta viršijo 1,5 mlrd. EUR“;

	
	b) 2 dalies a punktas pakeičiamas taip:

	
	„a) finansiniais metais, ėjusiais prieš paskutiniuosius finansinius metus, įmonės grynoji apyvarta Sąjungoje viršijo 1,5 mlrd. EUR;“;

	
	c) 3 dalies pirma pastraipa pakeičiama taip:

	
	„3. Kai pagrindinės patronuojančiosios įmonės pagrindinė veikla yra veikiančių patronuojamųjų įmonių akcijų turėjimas ir ji nedalyvauja priimant valdymo, veiklos ar finansinius sprendimus, darančius poveikį grupei arba vienai ar kelioms jos patronuojamosioms įmonėms, ji gali būti atleista nuo pareigų pagal šią direktyvą vykdymo. Ši išimtis taikoma su sąlyga, kad viena iš Sąjungoje įsisteigusių pagrindinės patronuojančiosios įmonės patronuojamųjų įmonių yra paskirta pagrindinės patronuojančiosios įmonės vardu vykdyti 6–16 straipsniuose nustatytas pareigas, įskaitant pagrindinės patronuojančiosios įmonės pareigas, susijusias su jos patronuojamųjų įmonių veikla. Tokiu atveju paskirtajai patronuojamajai įmonei suteikiamos visos būtinos priemonės ir teisiniai įgaliojimai veiksmingai vykdyti tas pareigas, visų pirma užtikrinti, kad paskirtoji patronuojamoji įmonė iš grupės įmonių gautų atitinkamą informaciją ir dokumentus, kad galėtų vykdyti pagrindinės patronuojančiosios įmonės pareigas pagal šią direktyvą.“;



Pakeitimas		81

Pasiūlymas dėl direktyvos
4 straipsnio 1 dalies 2 punkto įžanginė dalis
Direktyva (ES) 2024/1760
3 straipsnio 1 dalis
	

	Komisijos siūlomas tekstas
	Pakeitimas

	2)	3 straipsnio 1 dalies n punktas pakeičiamas taip:
	2)	3 straipsnio 1 dalis iš dalies keičiama taip:



Pakeitimas		83

Pasiūlymas dėl direktyvos
4 straipsnio 1 dalies 2 punkto b papunktis (naujas)
Direktyva (ES) 2024/1760
3 straipsnio 1 dalies w punktas (naujas)
	

	Komisijos siūlomas tekstas
	Pakeitimas

	
	b)	įterpiamas šis punktas:

	
	„w)	pagrįstai prieinama informacija – informacija, kurią įmonė gali gauti iš savo pačios arba esamų ar antrinių šaltinių nesikreipdama į verslo partnerį.“;



Pakeitimas		84

Pasiūlymas dėl direktyvos
4 straipsnio 1 dalies 3 punkto įžanginė dalis
Direktyva (ES) 2024/1760
4 straipsnis
	

	Komisijos siūlomas tekstas
	Pakeitimas

	3)	4 straipsnis pakeičiamas taip:
	3)	4 straipsnis iš dalies keičiamas taip:



Pakeitimas		85

Pasiūlymas dėl direktyvos
4 straipsnio 1 dalies 3 punkto a papunktis (naujas)
Direktyva (ES) 2024/1760
4 straipsnio 1 dalis
	

	Komisijos siūlomas tekstas
	Pakeitimas

	
	a)	1 dalis pakeičiama taip:

	1.	Valstybės narės, nedarydamos poveikio 1 straipsnio 2 ir 3 dalims, į savo nacionalinę teisę neįtraukia šios direktyvos taikymo srities nuostatų, kuriomis būtų nustatomos tokios su išsamiu patikrinimu žmogaus teisių ir aplinkos apsaugos srityse susijusios pareigos, kuriomis būtų nukrypstama nuo 6 ir 8 straipsniuose, 10 straipsnio 1–5 dalyse, 11 straipsnio 1–6 dalyse ir 14 straipsnyje nustatytų pareigų.
	„1. Valstybės narės, nedarydamos poveikio 1 straipsnio 2 ir 3 dalims, į savo nacionalinę teisę neįtraukia šios direktyvos taikymo srities nuostatų, kuriomis būtų nukrypstama nuo 6–16 straipsniuose nustatytų nuostatų.“;



Pakeitimas		86

Pasiūlymas dėl direktyvos
4 straipsnio 1 dalies 3 punkto b papunktis (naujas)
Direktyva (ES) 2024/1760
4 straipsnio 2 dalis
	

	Komisijos siūlomas tekstas
	Pakeitimas

	
	b)	2 dalis išbraukiama; 

	2.	Nepaisant 1 dalies, šia direktyva neužkertamas kelias valstybėms narėms savo nacionalinėje teisėje nustatyti griežtesnes nuostatas, nukrypstančias nuo kitų nei 6 ir 8 straipsnių, 10 straipsnio 1–5 dalių, 11 straipsnio 1–6 dalių ir 14 straipsnio nuostatų, arba nuostatų, kurios yra konkretesnės tikslo ar taikymo srities atžvilgiu, įskaitant konkrečių produktų, paslaugų ar situacijų reguliavimą, kad būtų pasiektas kitoks žmogaus teisių, užimtumo ir socialinių teisių, aplinkos ar klimato apsaugos lygis.
	



Pakeitimas		305
Pasiūlymas dėl direktyvos
4 straipsnio 1 dalies 3 a punktas (naujas)
Direktyva (ES) 2024/1760
6 straipsnio 4 dalis
	

	Komisijos siūlomas tekstas
	Pakeitimas

	
	3a)	6 straipsnis iš dalies keičiamas taip:

	
	a) 1 dalis iš dalies keičiama taip:

	
	„1. Valstybės narės užtikrina, kad patronuojančiosioms įmonėms, kurioms taikoma ši direktyva, būtų leidžiama vykdyti 7–11 straipsniuose nustatytas pareigas įmonių, kurios yra tų patronuojančiųjų įmonių patronuojamosios įmonės ir kurioms taikoma ši direktyva, vardu, jeigu taip užtikrinamas veiksmingas reikalavimų laikymasis. Tai nedaro poveikio nuostatai, kad priežiūros institucija gali pasinaudoti savo įgaliojimais tokių patronuojamųjų įmonių atžvilgiu pagal 25 straipsnį, ir jų civilinei atsakomybei pagal 29 straipsnį.“;

	
	b) 3 dalis išbraukiama;

	
	c) pridedama ši dalis:

	
	„3a. Kai įmonė, kuriai taikoma ši direktyva, įsigyja įmonę, kuri nebuvo įtraukta į šios direktyvos taikymo sritį, įsigyjančioji įmonė per dvejus metus privalo integruoti įsigytos įmonės procesus į savo išsamaus patikrinimo politiką.“;



Pakeitimas		88

Pasiūlymas dėl direktyvos
4 straipsnio 1 dalies 4 punkto a papunktis
Direktyva (ES) 2024/1760
8 straipsnio 2 dalis
	

	Komisijos siūlomas tekstas
	Pakeitimas

	a)	2 dalies b punktas pakeičiamas taip:
	a)	2 dalis pakeičiama taip:

	
	„2.	Vykdydamos 1 dalyje nustatytą pareigą ir laikydamosi rizika grindžiamo požiūrio, pagal kurį atsižvelgiama į atitinkamus rizikos veiksnius, įskaitant geografinius ir kontekstinius rizikos veiksnius, tokius kaip teisėsaugos lygis, sektoriaus, produkto ar paslaugos rizikos veiksniai, taip pat verslo veiklos ar verslo partnerių rizikos veiksniai, pavyzdžiui, tai, ar verslo partneris nėra įmonė, kuriai taikoma ši direktyva, įmonės imasi tinkamų priemonių, kad:

	
	a)	remdamosi pagrįstai prieinama informacija atliktų aprėpties nustatymą, kad nustatytų bendras savo veiklos sritis, savo patronuojamųjų įmonių veiklos sritis ir, kiek tai susiję su jų veiklos grandinėmis, savo verslo partnerių veiklos sritis, kuriose neigiamas poveikis yra labiausiai tikėtinas ir būtų didžiausias;

	„b)	remdamosi pagal a punktą sudaryto sąrašo rezultatais, nuodugniai įvertintų savo pačių veiklą, savo patronuojamųjų įmonių veiklą ir, kai tai susiję su jų veiklos grandinėmis, savo tiesioginių verslo partnerių veiklą srityse, kuriose, kaip buvo nustatyta, neigiamas poveikis yra labiausiai tikėtinas ir būtų didžiausias.“;
	b)	remdamosi a punkte nurodyto aprėpties nustatymo rezultatais ir kai, remdamosi aktualia ir patikima informacija, jos turi pagrindo manyti, kad buvo padarytas arba gali būti padarytas neigiamas poveikis, atliktų tolesnį vertinimą tik tose srityse, kuriose, kaip buvo nustatyta, neigiamas poveikis yra labiausiai tikėtinas ir būtų didžiausias. Iš įmonių nereikalaujama prašyti jokios informacijos iš verslo partnerių, jei nenustatyta jokios tikėtinos ir didelės rizikos. Įmonės turi galimybę teikti pirmenybę tiesioginių verslo partnerių vertinimui, atsižvelgdamos į neigiamo poveikio rimtumą ir tikėtinumą.“;



Pakeitimas		89

Pasiūlymas dėl direktyvos
4 straipsnio 1 dalies 4 punkto b papunktis
Direktyva (ES) 2024/1760
8 straipsnio 2a dalis
	

	Komisijos siūlomas tekstas
	Pakeitimas

	b)	įterpiama 2a dalis:
	Išbraukta.

	„2a.	Jei įmonė turi patikimos informacijos, iš kurios galima spręsti, kad netiesioginio verslo partnerio veiklos lygmeniu buvo arba gali būti padarytas neigiamas poveikis, ji atlieka nuodugnų vertinimą. Įmonė visada atlieka tokį vertinimą, kai netiesioginis, o ne tiesioginis santykių su verslo partneriu pobūdis yra dirbtinio susitarimo, kuris neatspindi ekonominės tikrovės, tačiau rodo, kad apeinamas 2 dalies b punktas, rezultatas. Jei atlikus vertinimą patvirtinama neigiamo poveikio tikimybė arba buvimas, laikoma, kad jis nustatytas.
	

	Pirma pastraipa nedaro poveikio įmonės galimybei, renkantis tiesioginį verslo partnerį, apsvarstyti turimą informaciją apie netiesioginius verslo partnerius ir tai, ar tie verslo partneriai gali laikytis įmonės elgesio kodekse nustatytų taisyklių ir principų.
	

	Nepaisant pirmos pastraipos, nepriklausomai nuo to, ar turima patikimos informacijos apie netiesioginius verslo partnerius, įmonė iš tiesioginio verslo partnerio siekia gauti sutartines garantijas, kad tas verslo partneris užtikrins įmonės elgesio kodekso laikymąsi, nustatydamas atitinkamas sutartines garantijas iš savo verslo partnerių. Atitinkamai taikomi 10 straipsnio 2 dalies b ir e punktai.“;
	



Pakeitimas		90

Pasiūlymas dėl direktyvos
4 straipsnio 1 dalies 4 punkto b a papunktis (naujas)
Direktyva (ES) 2024/1760
8 straipsnio 3 dalis
	

	Komisijos siūlomas tekstas
	Pakeitimas

	
	ba)	3 dalis pakeičiama taip:

	3.	Valstybės narės užtikrina, kad nustatydamos ir vertindamos 1 dalyje nurodytą neigiamą poveikį remiantis, kai tikslinga, kiekybine ir kokybine informacija, įmonės turėtų teisę naudotis atitinkamais ištekliais, įskaitant nepriklausomas ataskaitas ir informaciją, surinktą taikant 14 straipsnyje nurodytą pranešimo mechanizmą ir skundų nagrinėjimo procedūrą.
	„3.	Valstybės narės užtikrina, kad 2 dalies a punkte numatyto aprėpties nustatymo tikslais įmonės nesiektų gauti informacijos iš savo verslo partnerių, o remtųsi tik jau pagrįstai prieinama informacija, įskaitant rizikos veiksnius.“;



Pakeitimas		91

Pasiūlymas dėl direktyvos
4 straipsnio 1 dalies 4 punkto c papunktis
Direktyva (ES) 2024/1760
8 straipsnio 4 dalis
	

	Komisijos siūlomas tekstas
	Pakeitimas

	„4.	Kai nuodugniam vertinimui pagal 2 dalies b punktą ir 2a dalį reikalingą informaciją galima gauti iš įvairių verslo partnerių, įmonė, kai tai yra pagrįsta, pirmiausia tiesiogiai prašo tokios informacijos to verslo partnerio ar partnerių, iš kurių pusės neigiamas poveikis yra labiausiai tikėtinas.“;
	„4.	Valstybės narės užtikrina, kad šio straipsnio 2 dalies b punkte numatyto tolesnio vertinimo tikslais įmonės nesiektų gauti informacijos iš savo verslo partnerių, nebent tai būtina. Jei verslo partneris turi mažiau nei 5 000 darbuotojų, įmonės gali prašyti tokios informacijos tik kraštutiniu atveju ir jei jos neįmanoma pagrįstai gauti kitomis priemonėmis, visų pirma iš esamų ar antrinių šaltinių. Bet kuriuo atveju bet koks prašymas turi būti tikslinis, pagrįstas ir proporcingas.

	
	Kai 2 dalies b punkte numatytam tolesniam vertinimui reikalingą informaciją galima gauti iš skirtingų verslo partnerių, įmonė prašo tokios informacijos, kai tai yra pagrįsta, tiesiogiai to verslo partnerio ar partnerių, iš kurių pusės neigiamas poveikis labiausiai tikėtinas. Informacijos galima prašyti individualiai arba bendradarbiaujant.“;



Pakeitimas		92

Pasiūlymas dėl direktyvos
4 straipsnio 1 dalies 4 punkto d papunktis
Direktyva (ES) 2024/1760
8 straipsnio 5 dalis
	

	Komisijos siūlomas tekstas
	Pakeitimas

	„5.	Valstybės narės užtikrina, kad 2 dalies a punkte numatyto sąrašo tikslais įmonės iš tiesioginių verslo partnerių, turinčių mažiau nei 500 darbuotojų, nesiektų gauti platesnės apimties informacijos nei ta, kuri nurodyta Direktyvos 2013/34/ES 29a straipsnyje nurodytuose savanoriškai taikytinuose standartuose.
	„5.	Valstybės narės užtikrina, kad, siekiant nustatyti ir įvertinti 1 dalyje nurodytą neigiamą poveikį remiantis, kai tinkama, kiekybine ir kokybine informacija, įmonės turėtų teisę naudotis tinkamais ištekliais, įskaitant nepriklausomas ataskaitas, skaitmeninius sprendimus, pramonės ar daugiašales suinteresuotųjų subjektų iniciatyvas, bendradarbiavimą ir informaciją, surinktą taikant 14 straipsnyje numatytą pranešimo mechanizmą ir skundų nagrinėjimo procedūrą.

	Nukrypstant nuo pirmos pastraipos, kai 2 dalies a punkte numatyto sąrašo tikslais reikia papildomos informacijos, atsižvelgiant į tikėtino neigiamo poveikio požymius arba į tai, kad standartai neapima atitinkamo poveikio, ir kai tokios papildomos informacijos pagrįstai negalima gauti kitomis priemonėmis, įmonė gali paprašyti to verslo partnerio tokios informacijos.“;
	Jei, nepaisant to, kad ėmėsi tinkamų priemonių neigiamam poveikiui nustatyti, įmonės neturi visos būtinos informacijos apie savo veiklos grandinę, jos turi galėti pagrįstai paaiškinti, kodėl tokios informacijos negalima gauti. Jei dėl to jos negalėjo imtis tinkamų priemonių, kad išvengtų neigiamo poveikio, jį sušvelnintų, nutrauktų ar kuo labiau sumažintų, jos nėra baudžiamos.“;



Pakeitimas		93

Pasiūlymas dėl direktyvos
4 straipsnio 1 dalies 4 a punktas (naujas)
Direktyva (ES) 2024/1760
9 straipsnis
	

	Dabartinis tekstas
	Pakeitimas

	
	4a.	9 straipsnis pakeičiamas taip:

	9 straipsnis
	„9 straipsnis

	Nustatyto realaus ir galimo neigiamo poveikio prioritetizavimas
	Nustatyto realaus ir galimo neigiamo poveikio prioritetizavimas

	1.	Valstybės narės užtikrina, kad tais atvejais, kai neįmanoma vienu metu užkirsti kelio visam nustatytam neigiamam poveikiui, jį sušvelninti, nutraukti ar kuo labiau sumažinti, vykdydamos 10 arba 11 straipsnyje nustatytas pareigas įmonės prioritetizuotų pagal 8 straipsnį nustatytą neigiamą poveikį.
	1.	Valstybės narės užtikrina, kad tais atvejais, kai neįmanoma užkirsti kelio visam pagal 8 straipsnį nustatytam neigiamam poveikiui, jį sušvelninti, nutraukti ar kuo labiau sumažinti, įmonės, siekdamos įvykdyti 10 arba 11 straipsnyje nustatytas pareigas, galėtų prioritetizuoti didžiausią ir labiausiai tikėtiną neigiamą poveikį.

	2.	1 dalyje nurodytas prioritetizavimas grindžiamas neigiamo poveikio dydžiu ir tikimybe.
	2.	Kai per pagrįstą laikotarpį sureaguojama į didžiausią ir labiausiai tikėtiną neigiamą poveikį pagal 10 arba 11 straipsnį, įmonė reaguoja į ne tokį didelį ir mažiau tikėtiną neigiamą poveikį.

	3.	Kai per pagrįstą laikotarpį sureaguojama į didžiausią ir labiausiai tikėtiną neigiamą poveikį pagal 10 arba 11 straipsnį, įmonė reaguoja į mažesnį ir mažiau tikėtiną neigiamą poveikį.
	3.	Kai sprendimai dėl prioritetizavimo priimami pagal šį straipsnį, valstybės narės užtikrina, kad įmonės nebūtų baudžiamos pagal 25 arba 27 straipsnį už žalą, atsiradusią dėl bet kokio mažiau reikšmingo neigiamo poveikio, į kurį dar nesureaguota.“;


Pakeitimai		246 ir 306

Pasiūlymas dėl direktyvos
4 straipsnio 1 dalies 5 punktas
Direktyva (ES) 2024/1760
10 straipsnio 6 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Dėl 1 dalyje nurodyto galimo neigiamo poveikio, kurio nebuvo galima išvengti arba kurio nebuvo galima tinkamai sušvelninti 2, 4 ir 5 dalyse nustatytomis priemonėmis, įmonė kraštutiniu atveju:
	„6. Dėl 1 dalyje nurodyto galimo neigiamo poveikio, kurio nebuvo galima išvengti arba kurio nebuvo galima tinkamai sušvelninti 2, 4 ir 5 dalyse nustatytomis priemonėmis, įmonė kraštutiniu atveju gali:



Pakeitimas		94

Pasiūlymas dėl direktyvos
4 straipsnio 1 dalies 5 punktas
Direktyva (ES) 2024/1760
10 straipsnio 6 dalies 1 pastraipos c punktas
	

	Komisijos siūlomas tekstas
	Pakeitimas

	c)	naudoti arba didinti savo sverto poveikį, sustabdant verslo santykius, susijusius su atitinkama veikla.
	c)	naudoti arba didinti savo sverto poveikį, kai įmanoma, laikinai sustabdant verslo santykius, susijusius su atitinkama veikla.



Pakeitimas		95

Pasiūlymas dėl direktyvos
4 straipsnio 1 dalies 5 punktas
Direktyva (ES) 2024/1760
10 straipsnio 6 dalies 2 pastraipa
	

	Komisijos siūlomas tekstas
	Pakeitimas

	Kol galima pagrįstai tikėtis, kad sustiprintas prevencinių veiksmų planas bus sėkmingai įgyvendinamas, vien tolesnis bendradarbiavimas su verslo partneriu nelemia įmonės atsakomybės.
	Kol galima pagrįstai tikėtis, kad sustiprintas prevencinių veiksmų planas bus sėkmingai įgyvendinamas, vien dėl tolesnio bendradarbiavimo su verslo partneriu įmonei netaikomos sankcijos pagal 27 straipsnį ar atsakomybė pagal 29 straipsnį.



Pakeitimas		96

Pasiūlymas dėl direktyvos
4 straipsnio 1 dalies 5 punktas
Direktyva (ES) 2024/1760
10 straipsnio 6 dalies 3 pastraipa
	

	Komisijos siūlomas tekstas
	Pakeitimas

	Prieš sustabdydama verslo santykius, įmonė įvertina, ar yra pagrįstų priežasčių manyti, kad neigiamas tokių veiksmų poveikis bus akivaizdžiai didesnis už tą neigiamą poveikį, kurio nebuvo galima išvengti arba tinkamai sušvelninti. Jei taip, įmonė neprivalo sustabdyti verslo santykių ir turi galėti pranešti kompetentingai priežiūros institucijai apie tinkamai pagrįstas tokio sprendimo priežastis.
	Prieš laikinai sustabdydama verslo santykius, įmonė, pasikonsultavusi su atitinkamais suinteresuotaisiais subjektais, įvertina, ar tiems verslo santykiams nėra jokios alternatyvos, kad būtų tiekiamos įmonės prekių gamybai ar paslaugų teikimui būtinos žaliavos ar produktai arba teikiamos tam būtinos paslaugos, ar sustabdžius verslo santykius būtų padaryta didelė žala įmonei arba ar yra pagrįstų priežasčių manyti, kad neigiamas tokių veiksmų poveikis bus akivaizdžiai didesnis už tą neigiamą poveikį, kurio nebuvo galima išvengti arba tinkamai sušvelninti. Jei taip, įmonė neprivalo sustabdyti verslo santykių ir turi galėti pranešti kompetentingai priežiūros institucijai apie tinkamai pagrįstas tokio sprendimo priežastis.



Pakeitimas		97

Pasiūlymas dėl direktyvos
4 straipsnio 1 dalies 5 punktas
Direktyva (ES) 2024/1760
10 straipsnio 6 dalies 4 pastraipa
	

	Komisijos siūlomas tekstas
	Pakeitimas

	Valstybės narės numato galimybę sustabdyti verslo santykius pagal jų įstatymų reglamentuojamas sutartis vadovaujantis pirma pastraipa, išskyrus sutartis, kurias šalys pagal įstatymus privalo sudaryti.
	Valstybės narės numato galimybę sustabdyti arba nutraukti verslo santykius pagal tų valstybių narių įstatymų reglamentuojamas sutartis, išskyrus sutartis, kurias šalys pagal įstatymus privalo sudaryti.



Pakeitimai		247 ir 307
Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 1 pastraipos įžanginė dalis
	

	Komisijos siūlomas tekstas
	Pakeitimas

	Dėl 1 dalyje nurodyto neigiamo poveikio, kurio nebuvo galima išvengti arba kurio nebuvo galima tinkamai sušvelninti 3, 5 ir 6 dalyse nustatytomis priemonėmis, įmonė kraštutiniu atveju:
	„7. Dėl 1 dalyje nurodyto neigiamo poveikio, kurio nebuvo galima nutraukti arba kurio masto nebuvo galima kuo labiau sumažinti 3, 5 ir 6 dalyse nustatytomis priemonėmis, įmonė kraštutiniu atveju gali:



Pakeitimas		99

Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 1 pastraipos b punktas
	

	Komisijos siūlomas tekstas
	Pakeitimas

	b)	jei pagal jos santykius su atitinkamu verslo partneriu reglamentuojančius teisės aktus ji turi tokią teisę, nepagrįstai nedelsiant priima ir įgyvendina sustiprintą konkretaus neigiamo poveikio prevencinių veiksmų planą, su sąlyga, kad galima pagrįstai tikėtis, jog tos pastangos bus sėkmingos, ir
	b)	jei pagal jos santykius su atitinkamu verslo partneriu reglamentuojančius teisės aktus ji turi tokią teisę, nepagrįstai nedelsiant priima ir įgyvendina sustiprintą konkretaus neigiamo poveikio taisomųjų veiksmų planą, su sąlyga, kad galima pagrįstai tikėtis, jog tos pastangos bus sėkmingos, ir



Pakeitimas		100

Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 1 pastraipos c punktas
	

	Komisijos siūlomas tekstas
	Pakeitimas

	c)	naudoti arba didinti savo sverto poveikį, sustabdant verslo santykius, susijusius su atitinkama veikla.
	c)	naudoti arba didinti savo sverto poveikį, kai įmanoma, laikinai sustabdant verslo santykius, susijusius su atitinkama veikla.



Pakeitimas		101

Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 2 pastraipa
	

	Komisijos siūlomas tekstas
	Pakeitimas

	Kol galima pagrįstai tikėtis, kad sustiprintas prevencinių veiksmų planas bus sėkmingai įgyvendinamas, vien tolesnis bendradarbiavimas su verslo partneriu nelemia įmonės atsakomybės.
	Kol galima pagrįstai tikėtis, kad sustiprintas taisomųjų veiksmų planas bus sėkmingai įgyvendinamas, vien dėl tolesnio bendradarbiavimo su verslo partneriu įmonei netaikomos sankcijos pagal 27 straipsnį ar atsakomybė pagal 29 straipsnį.



Pakeitimas		102

Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 3 pastraipa
	

	Komisijos siūlomas tekstas
	Pakeitimas

	Prieš sustabdydama verslo santykius, įmonė įvertina, ar yra pagrįstų priežasčių manyti, kad neigiamas tokių veiksmų poveikis bus akivaizdžiai didesnis už tą neigiamą poveikį, kurio nebuvo galima išvengti arba tinkamai sušvelninti. Jei taip, įmonė neprivalo sustabdyti verslo santykių ir turi galėti pranešti kompetentingai priežiūros institucijai apie tinkamai pagrįstas tokio sprendimo priežastis.
	Prieš laikinai sustabdydama verslo santykius, įmonė, pasikonsultavusi su atitinkamais suinteresuotaisiais subjektais, įvertina, ar tiems verslo santykiams nėra jokios alternatyvos, kad būtų tiekiamos įmonės prekių gamybai ar paslaugų teikimui būtinos žaliavos, produktai ar paslaugos, ar sustabdžius verslo santykius būtų padaryta didelė žala įmonei arba ar yra pagrįstų priežasčių manyti, kad neigiamas tokių veiksmų poveikis bus akivaizdžiai didesnis už tą neigiamą poveikį, kurio nebuvo galima nutraukti arba kurio masto nebuvo galima tinkamai kuo labiau sumažinti. Jei taip, įmonė neprivalo sustabdyti verslo santykių ir turi galėti pranešti kompetentingai priežiūros institucijai apie tinkamai pagrįstas tokio sprendimo priežastis.



Pakeitimas		103

Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 4 pastraipa
	

	Komisijos siūlomas tekstas
	Pakeitimas

	Valstybės narės numato galimybę sustabdyti verslo santykius pagal jų įstatymų reglamentuojamas sutartis vadovaujantis pirma pastraipa, išskyrus sutartis, kurias šalys pagal įstatymus privalo sudaryti.
	Valstybės narės numato galimybę sustabdyti arba nutraukti verslo santykius pagal tų valstybių narių įstatymų reglamentuojamas sutartis, išskyrus sutartis, kurias šalys pagal įstatymus privalo sudaryti.



Pakeitimas		104

Pasiūlymas dėl direktyvos
4 straipsnio 1 dalies 6 punktas
Direktyva (ES) 2024/1760
11 straipsnio 7 dalies 6 pastraipa
	

	Komisijos siūlomas tekstas
	Pakeitimas

	Jei įmonė nusprendžia nesustabdyti verslo santykių pagal šį straipsnį, ji stebi galimą neigiamą poveikį ir periodiškai iš naujo vertina savo sprendimą ir tai, ar yra kitų tinkamų priemonių.“;
	Jei įmonė nusprendžia nesustabdyti verslo santykių pagal šį straipsnį, ji stebi realų neigiamą poveikį ir periodiškai iš naujo vertina savo sprendimą ir tai, ar yra kitų tinkamų priemonių.“;



Pakeitimas		105

Pasiūlymas dėl direktyvos
4 straipsnio 1 dalies 8 punktas
Direktyva (ES) 2024/1760
15 straipsnio antras sakinys
	

	Komisijos siūlomas tekstas
	Pakeitimas

	Tokie vertinimai, kai tikslinga, grindžiami kokybiniais ir kiekybiniais rodikliais ir atliekami nepagrįstai nedelsiant, kai įvyksta reikšmingas pokytis, bet ne rečiau kaip kas 5 metus, taip pat bet kada, kai yra pagrindo manyti, kad priemonės nebėra tinkamos ar veiksmingos arba kad gali kilti nauja tokio neigiamo poveikio atsiradimo rizika.“;
	„Tokie vertinimai, kai tikslinga, grindžiami kokybiniais ir kiekybiniais rodikliais ir atliekami nepagrįstai nedelsiant, kai įvyksta reikšmingas pokytis, bet ne rečiau kaip kas 4 metus, taip pat bet kada, kai yra pagrindo manyti, kad priemonės nebėra tinkamos ar veiksmingos arba kad gali kilti nauja tokio neigiamo poveikio atsiradimo rizika.“;



Pakeitimai		248 ir 310
Pasiūlymas dėl direktyvos
4 straipsnio 1 dalies 8 a punktas (naujas)
Direktyva (ES) 2024/1760
19 straipsnio 2 dalies b punktas
	

	Komisijos siūlomas tekstas
	Pakeitimas

	
	8a)	19 straipsnio 2 dalies b punktas išbraukiamas;



Pakeitimas		106

Pasiūlymas dėl direktyvos
4 straipsnio 1 dalies 9 punktas
Direktyva (ES) 2024/1760
19 straipsnio 3 dalis
	

	Komisijos siūlomas tekstas
	Pakeitimas

	„3.	2 dalies a punkte nurodytos gairės pateikiamos ne vėliau kaip 2026 m. liepos 26 d., 2 dalies d ir e punktuose nurodytos gairės – ne vėliau kaip 2027 m. sausio 26 d., o 2 dalies b, f ir g punktuose nurodytos gairės – ne vėliau kaip 2027 m. liepos 26 d.“;
	„3.	2 dalies a, b ir d–g punktuose nurodytos gairės pateikiamos ne vėliau kaip 2026 m. liepos 26 d.“;


Pakeitimai		311 ir 398

Pasiūlymas dėl direktyvos
4 straipsnio 1 dalies 10 punkto įžanginė dalis
Direktyva (ES) 2024/1760
22 straipsnis
	

	Komisijos siūlomas tekstas
	Pakeitimas

	10)	22 straipsnio 1 dalies pirma pastraipa pakeičiama taip:
	10)	22 straipsnis išbraukiamas;



Pakeitimai		251 ir 313

Pasiūlymas dėl direktyvos
4 straipsnio 1dalies 10 a punktas (naujas)
Direktyva (ES) 2024/1760
24 straipsnio 1 dalis
	

	Komisijos siūlomas tekstas
	Pakeitimas

	
	10a)	24 straipsnio 1 dalis pakeičiama taip:

	
	„1. Kiekviena valstybė narė paskiria vieną arba daugiau priežiūros institucijų, kad jos prižiūrėtų, kaip laikomasi pagal 7–16 straipsnius priimtomis nacionalinės teisės aktų nuostatomis nustatytų pareigų.“;



Pakeitimai		252 ir 314

Pasiūlymas dėl direktyvos
4 straipsnio 1 dalies 10 b punktas (naujas)
Direktyva (ES) 2024/1760
25 straipsnio 1 dalis
	

	Komisijos siūlomas tekstas
	Pakeitimas

	
	10b)	25 straipsnio 1 dalis pakeičiama taip:

	
	„1. Valstybės narės užtikrina, kad priežiūros institucijos turėtų tinkamus įgaliojimus ir išteklius, kad galėtų atlikti užduotis, joms pavestas pagal šią direktyvą, įskaitant įgaliojimą reikalauti įmonių pateikti informacijos ir atlikti tyrimus dėl 7–16 straipsniuose nustatytų pareigų laikymosi.“;


Pakeitimas		113

Pasiūlymas dėl direktyvos
4 straipsnio 1 dalies 11 punkto įžanginė dalis
Direktyva (ES) 2024/1760
27 straipsnio 2 dalis
	

	Komisijos siūlomas tekstas
	Pakeitimas

	11)	27 straipsnio 4 dalis pakeičiama taip:
	11)	27 straipsnis iš dalies keičiamas taip:



Pakeitimas		114

Pasiūlymas dėl direktyvos
4 straipsnio 1 dalies 11 punkto a papunktis (naujas)
Direktyva (ES) 2024/1760
27 straipsnio 2 dalies d punktas
	

	Komisijos siūlomas tekstas
	Pakeitimas

	
	a)	2 dalies d punktas išbraukiamas;


Pakeitimai		253 ir 315

Pasiūlymas dėl direktyvos
4 straipsnio 1 dalies 11 punktas
Direktyva (ES) 2024/1760
27 straipsnio 4 dalis
	

	Komisijos siūlomas tekstas
	Pakeitimas

	4.	Komisija, bendradarbiaudama su valstybėmis narėmis, paskelbia gaires, kad padėtų priežiūros institucijoms nustatyti sankcijų dydį pagal šį straipsnį. Valstybės narės savo nacionalinės teisės aktuose, kuriais ši direktyva perkeliama į nacionalinę teisę, nenustato maksimalios piniginių sankcijų ribos, kuri trukdytų priežiūros institucijoms skirti sankcijas pagal 1 ir 2 dalyse nustatytus principus ir veiksnius;
	4.	Komisija, bendradarbiaudama su valstybėmis narėmis, paskelbia gaires dėl tinkamo sankcijų dydžio, atsižvelgdama į įmonių apyvartą, kad padėtų priežiūros institucijoms nustatyti sankcijų dydį pagal šį straipsnį.



Pakeitimai		116, 117, 254, 316cp1 ir 316cp2

Pasiūlymas dėl direktyvos
4 straipsnio 1 dalies 13 punkto įžanginė dalis
Direktyva (ES) 2024/1760
36 straipsnis
	

	Komisijos siūlomas tekstas
	Pakeitimas

	13)	36 straipsnio 1 dalis išbraukiama.
	13)	36 straipsnis iš dalies keičiamas taip:

	
	a)	1 dalis išbraukiama;

	
	b) 	2 dalies e punktas išbraukiamas;



Pakeitimas		119

Pasiūlymas dėl direktyvos
4 a straipsnis (naujas)
	

	Komisijos siūlomas tekstas
	Pakeitimas

	
	4a straipsnis

	
	Skaitmeniniai sprendimai

	
	1.	Komisija sukuria specialų skaitmeninį informacijos teikimo portalą, kuris veikia kaip įmonėms skirta vieno langelio principu grindžiama sistema. Portale suteikiama nemokama prieiga prie visų šablonų, gairių ir informacijos, susijusių su visais Sąjungos teisėje įmonėms nustatytais informacijos teikimo reikalavimais, įskaitant savanoriškas priemones, kurie yra pritaikyti prie įmonės dydžio, sektoriaus, produktų ir paslaugų bei rizikos pozicijos. Taip pat suteikiama prieiga prie informacijos apie finansavimo ir konkursų galimybes, siekiant padėti įmonėms įgyvendinti išsamaus patikrinimo pareigas, jų laikytis ir gauti iš jų naudos.

	
	Pirmos pastraipos tikslais Komisija užtikrina, kad atitinkamos duomenų platformos, teikiančios informaciją įmonėms ir duomenų naudotojams, būtų sąveikios, kad jose būtų galima perduoti duomenis, jais keistis ir juos techniškai sklandžiai analizuoti ir kad jos būtų suderinamos su Europos bendru prieigos punktu.

	
	2.	Komisija ne vėliau kaip [24 mėnesiai po šios direktyvos įsigaliojimo] Europos Parlamentui ir Tarybai pateikia ataskaitą dėl poreikio numatyti technologinius sprendimus šios direktyvos tikslais, įskaitant patikimo dirbtinio intelekto naudojimą pagal Reglamentą (ES) 2024/1689.

